Media bantu usaha kerajaan bangun negara

KUALA LUMPUR: Media membantu dalam menyampaikan mesej kepada rakyat dan usaha kerajaan membangunkan negara.

Menteri Tenaga dan Sumber Asli (KeTSA), Datuk Seri Takiyuddin Hassan mengakui media di Malaysia mempunyai nilai profesionalisme kewartawanan yang tinggi.

Beliau yang bermula dari seorang majistret, peguam kemudian menjadi ADUN, Ahli Parlimen pernah menjadi pembangkang dan kini dalam kerajaan turut akui media di Malaysia beretika dan bertanggungjawab.

Katanya, media memberikan kerjasama yang baik sepanjang pengalamannya dalam bidang politik.

“Tanpa media membantu mungkin sukar untuk memberi penerangan dan maklumat kepada orang ramai apa yang kerajaan sedang buat dan juga usahakan.

“Saya dapati media sentiasa membantu bukan sahaja melibatkan media elektronik bahkan media cetak, portal dan media sosial dalam memberikan berita yang tepat dan pantas,” katanya.

Beliau berkata demikian ketika berucap pada Majlis Mesra Media KeTSA di Bukit Kiara di sini pada Ahad.

Hadir sama, Timbalan Menteri KeTSA, Datuk Ali Biju dan Ketua Setiausaha KeTSA, Datuk Rosli Isa.

Katanya, sokongan media dalam melaporkan pemberitaan yang telus turut membantu menyebar luas informasi berguna demi membentuk minda rakyat.

Justeru, media perlu terus bersikap adil dan profesional kepada semua pihak dalam melaporkan berita di platform masing-masing.

Author

Tun Puteh Wanti

View all posts

View all posts


Gurauan ‘couple’ nak kahwin di McDonald’s jadi realiti!

CYBERJAYA: Gurauan sepasang kekasih yang mahu melangsungkan perkahwinan di McDonald’s akhirnya menjadi realiti apabila pasangan itu mengikat tali perkahwinan di restoran makanan segera itu di West Coast Park pada 19 Julai.

Berlatarbelakangkan gerbang emas ikonik, Elson Tong, 26 dan Yong Yong Qing, 26 selamat disatukan di hadapan 55 tetamu yang hadir terdiri daripada ahli keluarga dan rakan-rakan.

Pada mulanya, Tong yang bekerja di Kementerian Luar Negeri mengadakan lawatan ke McDonald’s pada April 2021 lalu dan dengan nada bergurau, dia menyatakan hasrat untuk berkahwin dengan burger ayam rangup buttermilk yang merupakan menu kegemarannya di restoran itu.

Pasangannya Tong, membalas gurauan tersebut dengan menyatakan idea melangsungkan perkahwinan di McDonald’s.

“Ia mencerminkan keperibadian kita sebagai pasangan; kita suka menjaga perkara-perkara yang mudah dan bebas dari keserabutan. Kami juga mahu tetamu kami dapat berpakaian dengan selesa, ” kata Yong seperti yang dilapor The Straits Times.

Sehubungan itu, Yong terus menghubungi pihak Mcdonalds West Coast Park pada Mei lalu dan mendapat kelulusan pengurus untuk mengadakan majlisnya pada hari kerja bagi mengelak kesesakan dalam restoran tersebut.

Pasangan itu kemudian menghantar kad jemputan seperti kupon McDonald’s kepada tetamu mereka dan biayaan kos yang dikeluarkan mereka berdua untuk majlis berkenaan adalah sebanyak S$700 (SGD).

“Kami sangat menghargai kakitangan McDonald’s yang membantu kami menghidangkan makanan dan membersihkan tempat selepas itu.

“Pengurus malah turun pada hari cuti untuk memastikan semuanya berjalan lancar.”

Pasangan itu berkata mereka gembira tetamu yang hadir menikmati acara perkahwinan tersebut.

“Kami merasakan ia adalah upacara yang sempurna untuk kami dengan orang yang kami sayangi dan di tempat yang kami rasa seperti ‘rumah’.

“Dalam kata-kata slogan McDonald, we’re lovin it (kami menyukainya).” ujarnya.

Author

Nurul Ain Japri

View all posts

View all posts


Zahid Hamidi akui BN ditolak rakyat besar-besaran

CYBERJAYA: Barisan Nasional (BN) sedang menghadapi penolakan besar rakyat khususnya golongan Melayu, akui Datuk Seri Dr Ahmad Zahid Hamidi.

Pengerusi BN itu berkata, penolakan oleh rakyat itu memberi gambaran tidak sihat dan keadaan tersebut menuntut BN supaya bergerak lebih agresif dan membina semula keyakinan mereka.

Bagaimanapun, beliau yang juga Presiden UMNO itu percaya, sokongan rakyat kepada BN yang telah merudum dalam Pilihan Raya Umum Ke-15 (PRU15) dan pilihan raya negeri (PRN) boleh dibina semula selain menyifatkan situasi sebegitu lumrah biasa dalam politik.

“Dalam cabaran yang kita hadapi sekarang, ketika UMNO dilanda penolakan orang Melayu. Parti komponen BN iaitu UMNO, MIC, MCA dan PBRS harus bangun semula dapatkan dukungan rakyat.

“Penolakan ini memberi landskap yang tidak sihat kepada negara. Sokongan kepada BN yang merudum pada PRU15 dan PRN boleh dibina semula,” katanya seperti dilapor Utusan Malaysia.

Timbalan Perdana Menteri itu turut berkata, BN tidak boleh mempunyai agenda untuk meminggirkan di antara satu sama lain dalam usaha membina semula sokongan rakyat kepada gabungan itu.

“Kita kena sokong antara UMNO, MIC, MCA serta PBRS dan juga rakan-rakan dalam rakan kepada BN.

“Sejarah sering ada putarannya. Kita sedang hadapi penolakan ini, yang agak ke bawah kedudukan BN. Tapi tidak selalunya yang di bawah ini akan terus di bawah kalau kita ada usaha untuk naikkan,” katanya.

Dalam pada itu, Ahmad Zahid berkata, kerjasama dengan Pakatan Harapan (PH) adalah jalan terbaik bagi memulihkan semula imej gabungan itu, selain memerlukan komitmen tinggi parti komponen di semua peringkat.

“Apa yang terbaik adalah rangkaian kerjasama kita dalam PH. Kombinasi kita dengan PH walaupun belum menampakkan keyakinan yang baik, namun tempoh ini baru sembilan bulan bagi BN dan rakan-rakan dalam PH untuk bina semula sokongan.

“Komitmen bukan hanya diperlukan dari kepemimpinan atasan, tapi di semua peringkat tidak kira nasional, negeri, Parlimen dan DUN (Dewan Undangan Negeri) wajib kita susun semula dan kembalikan keyakinan ini,” katanya.

Author

Fazleen Safina Abd Jamil

View all posts

View all posts


Waterfuel, bukan sekadar kereta pakai air

SHAH ALAM: Sekumpulan anak Melayu memperkenalkan teknologi bahan tenaga berasaskan air atau Waterfuel yang dipasang pada kenderaan bagi tujuan penjimatan petrol atau lebih dikenali sebagai kereta pakai air.

Ibarat sedang mengantuk disorongkan bantal, ketika era pemulihan ekonomi selepas pandemik, teknologi ini muncul untuk membantu ekonomi rakyat.

Menariknya, ia bukan sahaja boleh dipasang pada kenderaan tetapi juga sesuai untuk jentera pertanian, bot nelayan dan juga alat bantuan pernafasan.

Kumpulan anak Melayu tersebut adalah jurutera Waterfuel, Muhamad Haniff Mua’anaff dan pasangannya, Nurul Hidayah Khirul Zaman, yang meneruskan amanah seorang profesor yang menemui formula Waterfuel ini sejak tahun 2010.

Projek inovasi itu turut dibantu empat orang lagi iaitu Khalili Atan, Rafiza Ahmad, Wan Noor Hayati Wan Alias.

“Kereta pertama yang diuji adalah jenis Naza Kia dan setakat ini 15 pelbagai jenis model kereta sudah dipasang Waterfuel ini.

“Menerusi penggunaan Waterfuel, penjimatan dalam penggunaan minyak, jarak perjalanan yang bertambah, kuasa enjin yang bertambah dan tiada tambahan atau ubahsuaian enjin (bermakna tiada tambahan kos atau menganggu sistem elektronik dan komputer kenderaan).

“Penggunaan Waterfuel tidak mengubah enjin sebaliknya boleh memanjangkan jangka hayat enjin kenderaan.

“Pembebasan sifar karbon dan ekzosnya keluar air, pendingin hawa amat sejuk membuktikan penggunaan Waterfuel bukan sahaja jimat duit malah menyelamatkan udara,” kata mereka kepada MEDIA VARIASI.

Pandu uji kereta guna Waterfuel dilakukan bersama Pengarah Global, Universiti Malaysia Sarawak, Prof Madya Dr Shanti Faridah Salleh dan Ketua Bahagian Tenaga dan Kemampanan,  yang melihat sendiri perbezaan kenderaan itu.

Tambah Muhamad Haniff, ekzos mengeluarkan air hingga menitik membuktikan pembakaran sempurna dalam enjin, yang sudah tentu tidak mengeluarkan banyak asap dan karbon monoksida sebagaimana biasa yang berbahaya dan mencemarkan alam sekitar.

“Hidrogen dihasilkan apabila diperlukan oleh enjin dengan konsep ‘On Demand’. Tidak ada sebarang stok hidrogen yang disimpan, tidak ada tangki simpanan sebagaimana tangki menyimpan stok petrol.

“Yang disimpan adalah air dan air tidak terbakar, tidak berbahaya sebagaimana minyak petrol, yang menjadikan pemanduan lebih selamat.

“Dapatan di atas membuktikan ‘proof of concept’ bahawa bukan sahaja air sebagai Waterfuel boleh menggantikan petrol malah memberikan prestasi yang lebih baik, selamat, mudah, murah dan bersih, selain menjimatkan.

Nurul Hidayah turut menambah, teknologi Waterfuel itu juga dapat diaplikasikan kepada alat bantuan pernafasan.

“Ketika hayat profesor, beliau pernah mencuba sendiri tangki Waterfuel ini untuk bantuan pernafasan dan terbukti ia lebih baik berbanding Oksigen untuk menguatkan paru-paru,” katanya.

Ditanya Nurul kenapa Waterfuel inovasi terbaik ketika ini, jawabnya lebih praktikal kerana hanya bawa sebotol air mineral 1.5 liter dan boleh ulang alik Kuala Lumpur ke Johor dengan penjimatan petrol sebanyak 40 hingga 50 peratus.

“Profesor sebelum ini sudah menjalankan beberapa ujikaji tenaga alternatif (green technology) bagi kenderaan elektrik memerlukan kos pengecasan yang lama dan tidak praktikal jika berada dalam hutan atau pedalaman.

“Kenderaan solar pula memerlukan cahaya sepenuhnya tidak sesuai bagi negara yang iklimnya sentiasa berubah, jadi yang lebih mudah adalah air.

“Ada sebab kenapa Tuhan jadikan satu pertiga air menutupi muka bumi dunia ini kerana air adalah segala-galanya.

“Boleh hubungi team Waterfuel untuk pertanyaan lanjut di 0193982700,” katanya.

SILA IKUTI SIRI KEDUA WATERFUEL BUKAN HIDROGEN DAN APA HARAPAN KUMPULAN ANAK MUDA INI

Author

Tun Puteh Wanti

View all posts

View all posts


Kisah keluarga Kahar berjalan kaki 26km bukti kedaifan prasarana di Sabah

KOTA MARUDU: Rata-rata netizen meluahkan rasa simpati apabila melihat keluarga lelaki yang dikenali sebagai Kahar terpaksa berjalan kaki sejauh 26 kilometer (km) dari Kampung Bombong untuk ke majlis ilmu di Kampung Samparita kerana kedaifan prasarana.

Pada Sabtu, Kahar dan keluarganya terpaksa berjalan kaki untuk ke Masjid As-Syahadah di Kampung Samparita kerana tiada prasarana seperti jalan raya di lokasi tersebut.

Menerusi perkongsian foto keluarga Kahar di Facebook Sabah Info, kelihatan jalan yang digunakan belum ada tar yang sempurna menyebabkan tiada kemudahan pengangkutan awam di situ.

Difahamkan beliau dan keluarganya bergerak dari rumah seawal 5.30 pagi dari Kampung Bombong dan tiba di Masjid As-Syahadah, Kampung Samparita dalam jam 8.30 pagi.

Ketika berdekatan lokasi dan ada orang yang baik hati hendak memberi mereka tumpang, tetapi Kahar menolak dengan baik, “Kerana ilmu, aku sanggup jalan jauh,” katanya.

Walaupun tidak berkemampuan, hidup dalam keadaan kemudahan asas yang serba kekurangan, namun sememangnya orang Kota Marudu memiliki jiwa yang kental dan semangat memajukan diri!

“Anda semua berjiwa besar sama seperti saudara Kahar,” tulis pentadbir FB berkenaan.

Antara komen netizen:

Mazlan Ouijiboy: Saya berada di SLDB Bombong… mmg sedih la jln ya p sana

Si Ayiee: Ni ke yang dikatakan Malaysia dah Merdeka dan bakal menyambut Hari Kemerdekaan x lama lagi, Merdeka pada yang kaya bertambah kaya pada yang dalam kesusahan, infrastruktur pada daerah pendalaman mereka butakan mata.

Author

Tun Puteh Wanti

View all posts

View all posts


Isu import, sekuriti makanan antara fokus Belanjawan 2023 – PM

KUALA LUMPUR: Nilai import makanan yang tinggi dan isu sekuriti makanan merupakan antara perkara yang diberi tumpuan dalam Belanjawan 2023, kata Perdana Menteri, Datuk Seri Anwar Ibrahim.

Beliau berkata, ia akan turut menumpukan dalam memperkasa peranan syarikat besar dan Industri Kecil dan Sederhana (IKS) di negara ini.

“Ia (syarikat-syarikat besar dan IKS) perlu tumpu dan diberi ruang tingkatkan teknologi dan digitalisasi supaya mampu bersaing dan memberi lebih banyak peluang pekerjaan,” katanya ketika menyampaikan ucapan pada Majlis Rumah Terbuka Tahun Baharu Cina Gabungan Dewan Perniagaan dan Perindustrian Cina Malaysia (ACCCIM) di sini hari ini.

Turut hadir Setiausaha Agung DAP, Anthony Loke Siew Fook dan Presiden ACCCIM, Tan Sri Low Kian Chuan.

Sementara itu Anwar yang juga Menteri Kewangan berkata, pasukannya akan turut meneliti isu alam sekitar dan dasar-dasar ekonomi lebih jelas dan segar serta memberi manfaat kepada semua pihak.

“Melihat kepada kedudukan semasa, pasca-COVID-19, kemelesetan ekonomi di Eropah, kesan perang Ukraine-Rusia yang menuntut kita untuk lebih berani memperkenalkan dasar-dasar yang boleh memberi manfaat kepada semua,” katanya.

Dalam pada itu, beliau berkata semua cadangan yang dikemukakan oleh pihak-pihak berkepentingan termasuk ACCCIM akan diteliti dan diberi perhatian bagi membantu pembentangan belanjawan berkenaan.

“Memorandum (dari ACCCIM) yang cukup tebal, banyak isu dibangkitkan. Tetapi membantu kita sebenarnya, dalam dialog yang diadakan baru-baru ini juga kita ambil kira beberapa pandangan dan insya-Allah dalam pembentangan Belanjawan (2023) hal ini akan diberi perhatian, ” katanya.

Anwar dijangka membentangkan Belanjawan 2023 di Parlimen pada 24 Februari. – BERNAMA


Lebih RM1 juta kompaun kesalahan merokok dikeluarkan

PUTRAJAYA: Kementerian Kesihatan Malaysia (KKM) mengeluarkan 4,753 kompaun dengan nilai tawaran berjumlah RM1,168,050 susulan penguatkuasaan Peraturan-Peraturan Kawalan Hasil Tembakau (PPKHT) 2004.

Ketua Pengarah Kesihatan Datuk Dr Muhammad Radzi Abu Hassan berkata, jumlah kompaun itu merupakan hasil aktiviti penguatkuasaan kementerian terhadap 23,093 premis yang dilawati sepanjang September lalu.

“Melalui tindakan penguatkuasaan Akta Pemusnahan Serangga Pembawa Penyakit (APSPP) 1975 bagi tujuan pencegahan dan kawalan penyakit demam denggi, sejumlah 2,566 tawaran kompaun bernilai RM1,283,000 telah dikeluarkan dengan purata RM500 turut dikeluarkan bagi tempoh sama,” katanya menerusi kenyataan pada Jumaat.

Ujar Dr Muhammad Radzi, daripada jumlah itu 523 kes telah didaftar untuk tindakan mahkamah.

“Dalam masa yang sama sebanyak 95 kes telah disabitkan kesalahan di mahkamah dengan jumlah denda RM161,650,” jelasnya.

Melalui tindakan penguatkuasaan Akta Makanan 1983 pula, beliau berkata, sebanyak 6,003 premis makanan telah diperiksa.

“Sebanyak 176 premis yang diperiksa telah diberi perintah penutupan sementara di bawah Seksyen 11 akta sama,” katanya.

Tegas Dr Muhammad Radzi, tindakan penutupan sementara premis makanan yang dikuatkuasakan adalah sebagai suatu langkah menjamin kebersihan premis serta makanan yang dihidangkan.

“Tindakan penguatkuasaan merupakan pilihan terakhir yang diambil oleh kementerian.

“Orang ramai dan semua pihak adalah diminta untuk menjalankan tugas serta tanggungjawab masing-masing agar keberkesanan pelaksanaan aktiviti kesihatan mencapai tahap optimum,” katanya. – Sinar Harian

Author

Media Variasi

View all posts

View all posts


Ops Khas Aidiladha: JPJ Perak keluar 596 notis pelbagai kesalahan

IPOH: Sebanyak 596 notis pelbagai kesalahan dikeluarkan Jabatan Pengangkutan Jalan (JPJ) Perak menerusi Operasi Khas Sempena Hari Raya Aidiladha 2023 di sini, malam tadi.

Pengarahnya, Mohammad Yusoff Abustan berkata, kesalahan berkaitan lesen memandu, lesen kenderaan motor (LKM) tamat tempoh dan tiada perlindungan insurans antara kesalahan utama yang dicatatkan iaitu sebanyak 502 notis, manakala 12 kenderaan disita melibatkan dua kereta, sebuah van dan sembilan motosikal.

Beliau berkata, sembilan kesalahan yang dikesan ialah memandu melebihi had laju, gagal mematuhi peraturan lampu isyarat, memotong di garisan berkembar, memandu kenderaan berat di lorong laju, memandu di lorong kecemasan, memotong barisan, tidak memakai topi keledar, lebih muatan serta penggunaan telefon bimbit ketika memandu.

“Operasi ini bertujuan memantau, mengesan dan mengambil tindakan terhadap pengguna jalan raya yang melanggar peraturan atau undang-undang jalan raya yang berkuat kuasa,” katanya pada sidang media berkaitan operasi tersebut.

Mohammad Yusoff berkata, operasi berkenaan turut disertai anggota Agensi Antidadah Kebangsaan dan Jabatan Imigresen Malaysia.

Beliau berkata, JPJ mengadakan operasi itu selama empat hari iaitu pada 27 dan 28 Jun serta 1 dan 2 Julai yang turut memfokuskan kepada Ops Motosikal secara bersasar kepada penunggang atau pembonceng di seluruh negara berdasarkan rekod kemalangan maut pengguna motosikal bagi 2010 hingga 2022 berbanding pengguna kenderaan lain.

Mengulas berkenaan aplikasi JPJ iaitu MyJPJ di negeri ini, Mohammad Yusoff berkata, aplikasi itu setakat ini mendapat sambutan yang baik.

“Sehingga kini kami (JPJ) masih menerima permohonan bagi pengguna yang menghadapi masalah memuat turun aplikasi tersebut. Majoriti pengguna jalan raya telah ada aplikasi tersebut,” katanya. – BERNAMA


Fitnah punca majoriti BN menurun di Pelangai – Ahmad Zahid

KUALA LUMPUR: Datuk Seri Dr. Ahmad Zahid Hamidi mengakui mengenal pasti punca majoriti undi Barisan Nasional (BN) berkurangan di Dewan Undangan Negeri (DUN) Pelangai.

Pengerusi BN, Datuk Seri Dr. Ahmad Zahid Hamidi menjelaskan, ia disebabkan fitnah dan pelbagai isu negatif yang dilemparkan oleh pihak lawan sepanjang kempen pilihan raya kecil tersebut.

Katanya, disebabkan itu, beliau menganggap kemenangan di Pelangai bukanlah kemenangan yang kecil semata-mata.

“Dalam pilihan raya kecil, mana-mana calon pun jika mereka diterjah dengan pelbagai fitnah dan isu, pasti situasi itu akan menyebabkan majoriti itu terjejas.

“Namun, yang penting ialah kemenangan itu bukan kemenangan yang kecil. Kita berterima kasih kepada kepemimpinan BN negeri, bahagian dan rakan-rakan daripada bahagian-bahagian lain yang telah membantu,” katanya kepada pemberita di Universiti Malaya hari ini.

Beliau turut menghargai sokongan parti komponen Kerajaan Perpaduan yang turut membantu dalam pilihan raya kali ini.

“Yang paling baiknya ialah rakan-rakan dalam parti-parti komponen kerajaan perpaduan turun membantu.

“Yang lebih penting ialah terima kasih kepada pengundi-pengundi DUN Pelangai yang memeliharakan komitmen mereka dengan kejayaan saudara Datuk Amizar Abu Adam,” katanya.

Amizar berjaya mempertahankan kerusi tersebut dengan menewaskan calon Perikatan Nasional (PN), Kasim Samat dan calon Bebas, Haslihelmy DM Zulhasli dengan majoriti 2,949 undi.

Ia berbeza dengan majoriti yang diraih BN pada Pilihan Raya Umum Ke-15 (PRU15) apabila memperoleh majoriti 4,048 undi.- UTUSAN

Authors

Media Variasi

View all posts

Diyana Rahip

View all posts

View all posts

View all posts


Siti Nuramira masuk wad, kes mahkamah tangguh lagi

KUALA LUMPUR: Mahkamah Sesyen di sini memberi amaran kepada Siti Nuramira Abdullah, yang didakwa mencetuskan suasana tidak harmoni dalam kalangan penganut agama Islam, bahawa perbicaraan kesnya boleh diadakan di rumah wanita itu atau di wad hospital sekiranya dia berterusan tidak hadir perbicaraannya di mahkamah.

Hakim Nor Hasniah Ab Razak mengeluarkan amaran itu selepas peguam R. Sivaraj yang mewakili Siti Nuramira, 27, memaklumkan kepada mahkamah tertuduh sekali lagi tidak hadir kerana dimasukkan ke wad di Pusat Perubatan Universiti Malaya (PPUM).

Semalam, Mahkamah Sesyen sama telah menangguhkan perbicaraan kes kerana wanita itu cuti sakit akibat gastroenteritis.

Nor Hasniah berkata, memandangkan ini kali kedua tertuduh tidak hadir perbicaraan, mahkamah perlu melihat laporan perubatan tertuduh sekiranya dia sekali lagi tidak hadir pada tarikh perbicaraan akan datang.

“Saya menangguhkan kes hari ini dan sambung bicara pada 17 April. Pihak-pihak (pembelaan dan pendakwaan) bersetuju tarikh ganti bicara hari ini dan semalam pada 26 serta 31 Mei ini, manakala jaminan terhadap tertuduh dilanjutkan.

“Ini kali kedua MC (termasuk semalam). Kalau masih lagi MC selepas (17 April) perbicaraan perlu diteruskan sama ada di hospital atau rumah dia (Siti Nuramira),” katanya pada prosiding yang turut dihadiri Timbalan Pendakwa Raya Abdul Malik Ayob dan Nadia Mohd Izhar.

Pada 13 Julai tahun lepas, Siti Nuramira dalam persembahan pentas di Kelab Komedi Crackhouse dikatakan mengaku sebagai Muslim yang menghafal 15 juzuk al-Quran sebelum bertindak membuka tudung serta menanggalkan baju kurung, dan perbuatan itu menyebabkan suasana tidak harmoni atas alasan-alasan agama dalam kalangan penganut agama Islam.

Dia didakwa melakukan perbuatan itu di Kelab Komedi Crackhouse di Taman Tun Dr Ismail di sini pada 6 petang 4 Jun 2022 mengikut Seksyen 298A (1) (a) Kanun Keseksaan yang membawa hukuman maksimum penjara lima tahun, jika sabit kesalahan. – BERNAMA


PRN: Calon MUDA DUN Repah tarik diri

SEREMBAN: Parti Ikatan Demokratik Malaysia (Muda) mengumumkan Iswan Ishak tidak akan bertanding di bawah parti berkenaan dalam pilihan raya negeri (PRN) yang akan datang di kerusi Dewan Undangan Negeri (DUN) Repah.

Jawatankuasa Pilihanraya Parti Muda memaklumkan, walaupun sebelum ini Iswan diumumkan sebagai calon Parti MUDA untuk kerusi berkenaan, namun setelah perbincangan, beliau telah mengambil keputusan untuk menarik diri atas sebab-sebab peribadi.

“Kami mengucapkan terima kasih kepada saudara Iswan atas kerjasama yang diberikan dan mengucapkan selamat maju jaya kepada beliau,” katanya, di sini, hari ini.

Sebelum ini, Iswan yang merupakan Timbalan Pengerusi untuk Persatuan Perintis Bakat, Seni dan Pembikin Kandungan, serta Persatuan Perintis Sukan Elektronik Selangor diumumkan sebagai antara 20 calon yang akan bertanding PRN di Selangor, Pulau Pinang, Negeri Sembilan dan Terengganu.

Seramai 14 calonnya akan bertanding di Dewan Undangan Negeri (DUN) Selangor, diikuti tiga di Pulau Pinang, Negeri Sembilan (dua) dan Terengganu (satu).

Dua calon yang dipertaruh di Negeri Sembilan ialah Ketua Biro Mobilisasi Muda Negeri Sembilan, Ahmad Qusyairi Abdull Rahim, 34, (Temiang) dan pempengaruh media sosial, Muhammad Noriswan Bin Ishak, 32, (Repah). – KOSMO

Authors

View all posts

View all posts


UAE labur RM37.8 bilion untuk projek tenaga boleh baharu di Malaysia – PM

PETALING JAYA: Emiriyah Arab Bersatu (UAE) membuat pelaburan sehingga RM37.8 bilion (AS$8 bilion) bagi membangunkan projek tenaga boleh diperbaharui dengan kapasiti sebanyak 10 gigawatt di Malaysia.

Perdana Menteri, Datuk Seri Anwar Ibrahim berkata, pelaburan itu dibuat menerusi pemeteraian memorandum persefahaman (MoU) antara Lembaga Pembangunan Pelaburan Malaysia (MIDA) dan Abu Dhabi Future Energy Company (Masdar) yang dimiliki oleh Mubadala Investment Company.

Katanya, ia adalah salah satu MoU yang dimeterai ketika lawatan kerja julung kalinya ke UAE selepas MIDA memeterai perjanjian dengan UAE International Investment Council (IIC) berhubung kerjasama penggalakan dalam pelaburan.

“UAE adalah rakan dagang kedua terbesar di rantau ini, namun masih banyak ruang untuk dipertingkat. Penghasilan utama kali ini adalah pemeteraian dua MoU bersama mereka.

“Saya percaya persefahaman dan persetujuan yang dicapai akan membuka lembaran dimensi baharu atas dasar dan pendekatan keuntungan bersama,” katanya.

Pada masa sama, Anwar berkata, Majlis Perniagaan Malaysia-UAE turut diaktifkan semula dengan Malaysia diketuai oleh Presiden dan Ketua Pegawai Eksekutif Petronas, Tan Sri Tengku Muhammad Taufik Tengku Kamadjaja Aziz manakala di pihak UAE adalah Naib Presiden Mubadala Energy, Rashed Albooshi.

Beliau berkata, pelaburan itu dibuat kerana dalam perbincangannya bersama Presiden UAE, Sheikh Mohamed Zahed Al Nayan, Malaysia dilihat sebagai rakan strategik penting kepada UAE.

“Kita komited tingkatkan perkongsian strategik Malaysia-UAE meliputi semua bidang kerjasama dan boleh berkolaborasi untuk menerokai pasaran Afrika.

“Ini termasuk bidang tenaga boleh baharu, pelaburan strategik yang lain bagi memudah cara pelaburan dari pelabur-pelabur, keterjaminan makanan, Malaysia sebagai Pusat Data dan kecerdasan buatan (AI) kerjasama dengan Mohamed bin Zayed University of Artifical Intellegence,” katanya.

Perdana Menteri turut menyatakan sokongan sepenuhnya kepada UAE sebagai tuan rumah kepada Persidangan Negara Ahli ke-28 Konvensyen Rangka Kerja Perubahan Iklim Pertubuhan Bangsa-Bangsa Bersatu (COP 28), di Dubai yang berlangsung dari 30 November hingga 12 Disember ini.

“Malaysia menyokong misi UAE untuk COP28, mengukuhkan kerjasama global bagi mempercepat pelaksanaan Perjanjian Paris dalam usaha bersama untuk menangani impak perubahan iklim. Malaysia juga menyokong penuh kepemimpinan Presiden COP28, Dr. Sultan Ahmed Al-Jaber.

“Rantaian makanan dan pertanian sebagai salah satu agenda utama di COP28 adalah langkah paling tepat yang seterusnya dapat menjamin keterjaminan makanan global,” katanya.

Anwar mengakhiri lawatan kerjanya dengan merakamkan penghargaan kepada UAE kerana turut memainkan peranan utama dalam mengeratkan hubungan akrab dan baik antara kedua-dua negara, serta menjemput Presiden UAE untuk lawatan ke Malaysia. – Utusan

Authors

Media Variasi

View all posts

Diyana Rahip

View all posts

View all posts

View all posts


MCMC buka kertas siasatan terhadap Awesome TV

CYBERJAYA: Suruhanjaya Komunikasi dan Multimedia Malaysia (MCMC) membuka kertas siasatan di bawah Seksyen 206 Akta Komunikasi dan Multimedia (AKM) 1998 bagi menyiasat laporan diterbitkan stesen televisyen Awesome TV.

Jabatan Komunikasi Korporat MCMC berkata, siasatan itu susulan kegagalan Awesome TV mematuhi syarat lesen.

Malah, MCMC turut mengadakan pertemuan dengan pengurusan tertinggi stesen televisyen itu semalam bagi mendapatkan penjelasan lanjut berhubung laporan mengenai cadangan mengurangkan bilangan penjawat awam.

“Apabila kertas siasatan dilengkapkan, ia akan diserahkan kepada Timbalan Pendakwa Raya untuk keputusan lanjut,” maklumnya dalam kenyataan hari ini.

Menurut MCMC, jika disabit kesalahan, pesalah boleh dihukum seperti yang diperuntukkan di bawah Seksyen 242 iaitu denda tidak melebihi RM100,000 atau dipenjarakan selama tempoh tidak melebihi dua tahun atau kedua-duanya sekali.

Terdahulu, Menteri Komunikasi dan Digital, Fahmi Fadzil dilaporkan berkata, MCMC akan mengadakan pertemuan dengan Awesome TV bagi mendapatkan penjelasan mengenai laporan berita yang mendakwa bilangan penjawat awam bakal dikurangkan.

Fahmi berkata, beliau difahamkan Awesome TV telah melakukan enam pelanggaran berhubung menerbitkan bahan berita yang dilihat tidak mematuhi peraturan dan undang-undang.

Mengulas lanjut, MCMC menegaskan bahawa pihaknya memandang serius terhadap aduan pengguna dan komited dalam usaha mempertingkat tahap pematuhan para pemegang lesen Pemberi Perkhidmatan Aplikasi Kandungan Individu (CASP-I) supaya kandungan yang disiarkan mencerminkan budaya, identiti dan norma-norma masyarakat, selaras AKM 98 dan Kod Kandungan.

“Setiap aduan yang diterima akan diteliti berdasarkan peruntukan AKM 1998, peraturan-peraturan yang berkaitan di bawahnya dan mengikut prosedur operasi standard (SOP) yang ditetapkan.

“Antara tatacara atau proses aduan yang dibuat adalah seperti memanggil pihak penyiar yang diadukan untuk tampil mengemukakan penjelasan bagi menentukan bentuk tindakan penguatkuasaan yang akan diambil,” ujarnya.

Author

Diyana Rahip

View all posts

View all posts


Warga emas maut dilanggar pemandu 4WD positif dadah

GUA MUSANG: Seorang warga emas maut akibat dirempuh dan diseret sejauh 7.3 meter oleh sebuah kenderaaan pacuan empat roda (4WD) yang dipandu lelaki positif dadah di Jalan Kampung Jeram Tekoh, di sini semalam.

Ketua Polis Daerah Gua Musang, Supt Sik Choon Foo berkata, kejadian berlaku kira-kira 10.10 pagi ketika mangsa M Noor Awang, 67, sedang menunggang motosikal Yamaha Lagenda di lokasi tersebut.

Beliau berkata ketika kejadian, pemandu kenderaan 4WD berusia 42 tahun itu dalam perjalanan dari arah Kampung Jeram Tekoh menuju ke Kampung Baru Jeram Tekoh.

“Semasa tiba di lokasi kejadian, pemandu berkenaan telah hilang kawalan lalu masuk ke laluan bertentangan dan melanggar mangsa yang datang dari arah bertentangan.

“Kejadian menyebabkan mangsa diseret sejauh 7.3 meter sehingga 4WD terbabit berhenti ketika merempuh sebuah rumah di sebelah kanan jalan,” katanya menerusi kenyataan media, hari ini.

Sik berkata M Noor kemudian telah dibawa ke Klinik Kesihatan Jeram Tekoh untuk rawatan, bagaimanapun telah disahkan meninggal dunia pada 11.50 pagi akibat kehilangan darah yang banyak.

“Susulan itu, polis menahan pemandu kenderaan 4WD terbabit. Ujian saringan air kencing mendapati suspek positif dadah jenis Methamphetamine.

“Hasil semakan mendapati lelaki itu mempunyai rekod lampau penyalahgunaan dadah di bawah Seksyen 15 (1) Akta Dadah Berbahaya (ADB) 1952 dan Seksyen 12 (2) ADB 1952,” katanya.

Kes katanya disiasat di bawah Seksyen 44 (1) Akta Pengangkutan Jalan 1987 iaitu memandu semasa berada di bawah pengaruh dadah dan menyebabkan kematian. – BERNAMA


Aziz Kaprawi akui Ahmad Zahid komando politik

KUALA LUMPUR: Datuk Seri Ahmad Zahid Hamidi dilihat memiliki kemampuan ‘in command’ sehingga semua pihak akur dengan hala tuju layar bahtera yang dikemudinya.

Sebagai nakhoda bahtera parti tertua di Tanah Melayu iaitu Barisan Nasional (BN), sepanjang 40 tahun dalam dunia politik beliau sudah kalis berhadapan ‘serangan’ dari semua penjuru.

Itulah yang sedang berlaku apabila setiap hari beliau menjadi sasaran lensa di media atas talian mahupun arus perdana sementelah desas-desus Pilihan Raya Umum ke-15 (PRU15) bakal diadakan tahun ini juga.

Ketegasan beliau itu bukanlah satu perkara baharu, sama ada ketika beliau memiliki jawatan dalam kerajaan atau tidak, pencapaian tetap mampu dicapai.

Antara jasanya adalah mewujudkan Pasukan Taktikal STAGG STAFOC STING bagi membanteras jenayah judi dan gangsterisme, berjaya mengekang pencerobohan Sulu di Lahad Datu dan perlaksanaan sistem parol sehingga jenayah berulang turun dengan mendadak.

Beberapa pencapaian UMNO turut dicapai walaupun tanpa kedudukan dalam kerajaan, Ahmad Zahid selaku presiden masih memberi aura kemenangan pada tujuh pilihan raya kecil dan kemenangan besar pada pilihan raya mengejut di Melaka dan Johor.

Di bawah kepimpinan beliau juga, pentadbiran negara berjaya dikembalikan kepada BN setelah 39 bulan hilang kuasa dengan meletakkan Naib Presiden Umno, Datuk Seri Ismail Sabri Yaakob sebagai Perdana Menteri.

Menerusi tinjauan alam maya daripada pelbagai portal berita mengenai perihal tokoh politik, nama Ahmad Zahid antara teratas sama ada menerima kecaman atas persepsi tamak kuasa dan lain-lain.

Dalam kerancakan tohmahan ini, mantan Ahli Majlis Kerja Tertinggi (MKT) UMNO Datuk Ab Aziz Kaprawi meluangkan masa menzahirkan pendapat berbeza mengenai sisi Ahmad Zahid yang tidak diketahui umum.

Beliau berkata, ciri kepimpinan Ahmad Zahid disifatkan sebagai ‘man in command’ terserlah apabila ketegasannya bersama suara akar umbi yang mahukan perubahan dapat dilaksanakan segera menerusi PRU yang mengamalkan sistem demokrasi berperlembagaan.

“Sebagai pejuang UMNO, beliau adalah komando politik yang memiliki kekuatan dan stamina yang tinggi dalam mempertahankan hak Melayu dan agama Islam di tanah air.

“Tiada siapa yang tahu ‘hubungan istimewanya dengan Allah’ sehingga beliau berjaya lepaskan diri daripada fitnah dan tohmahan yang dahsyat dan masih teguh mengemudi pertubuhan terbesar Melayu di Malaysia.

“Ia sisi diri Ahmad Zahid yang tidak dilihat secara umum, dan kekuatan ini mengatasi parti-parti lawan,” katanya kepada MEDIA VARIASI.

Beliau yang juga mantan Timbalan Menteri Pengangkutan berkata, figura ini sentiasa berserah diri pada Allah tatkala diuji dengan fitnah, “ditelanjangkan, dimalukan oleh mahkamah netizen”, namun mempunyai kekuatan luar biasa dalam memperkasakan hal agama dan menumpukan perjuangan parti secara serentak.

“Namun manusia punya asa Tuhan punya kuasa, hikmah terbesar yang boleh dipelajari daripada semua episod kehidupan ini adalah kuasa dan ketetapan Allah mengatasi segala-galanya.

“Ular menyusur akar tidak akan hilang bisanya, begitulah Ahmad Zahid sebagai contoh pemimpin yang sentiasa pasrah, yang mana staminanya tinggi, hasil pegangan agamanya ketika berdepan cabaran dan ujian.

“Hikmahnya, kita sentiasa balik kepada ajaran sebenar Islam iaitu penyerahan diri sepenuhnya kepada Tuhan Yang Esa,” katanya.

Author

Tun Puteh Wanti

View all posts

View all posts


Instagram tampil dengan ciri baharu dikenali ‘Instagram Notes’

CYBERJAYA: Aplikasi sosial media, Instagram kini tampil dengan sebuah ciri baharu dikenali sebagai ‘Instagram Notes’.

Menerusi ciri tersebut, pengguna aplikasi berkenaan boleh melakukan perkongsian dalam bentuk teks dan emoji, sepanjang 60 aksara.

Perkongsian Notes itu akan dipaparkan pada bahagian atas halaman DM, dan ia akan dipaparkan untuk tempoh 24 jam seperti ‘IG Story’.

Ciri baharu itu secara tidak langsung memudahkan pengguna membuat perkongsian ringkas tanpa perlu memuat naik gambar dan sebagainya.

Malahan, rakan-rakan yang membalasnya juga akan terus berhubung dengan anda melalui bahagian DM.

Author

Diyana Rahip

View all posts

View all posts


Awas! 15 agensi pelancongan perlu dielak orang ramai – MOTAC

CYBERJAYA: Kementerian Pelancongan Seni dan Budaya (MOTAC) baru-baru ini mengeluarkan senarai 15 nama entiti yang perlu dijauhi oleh orang ramai dalam pemilihan syarikat pelancongan.

Perkara itu berikutan 15 entiti berkenaan dilaporkan telah melanggar Akta Industri Pelancongan 1992.

Menerusi sebuah poster yang dimuat naik MOTAC di hantaran Facebook rasminya, 15 agensi itu terdiri daripada HM IZ Empire Travel Agency, Izz Ikhwan Travel Tours, Alwani Izyan Swagsarang, As-Shams Travel & Tours dan Dolphin Island Trip.

Selain itu, Fahmi Hotblenz, Hayyat Travel, JMH Travel Agency, Jom Ronda Pulau by Chekgu Murni, Kapas Vacay, Mohammad Harith Noah Hafizh dan MyAzzahra.

Swagsarang Holidays, Syuhada Ismail dan Trips Hr Holiday Seri Petaling turut tersenarai dalam 15 entiti berkenaan yang perlu diwaspada.

“Orang ramai dinasihatkan untuk berhati-hati memilih syarikat pelancongan,” tulisnya ringkas.

Justeru, orang ramai disarankan untuk membuat semakan lesen pengendalian pelancongan yang berdaftar menerusi laman https://www.motac.gov.my/semakan/tobtab?fbclid=IwAR0eGtX7VMrRuoztYNxCXjbXZ1TYcaSUja5p4WAJZro0awU4QZrnlJ8YwzU

Author

Diyana Rahip

View all posts

View all posts


Etilena oksida dikesan dalam mi segera Mie Sedaap Korean Spicy

Author

Faridah Amiratul

View all posts

View all posts


Warga emas maut ketika lintas jalan pergi masjid

MARANG: Hasrat seorang warga emas untuk mengerjakan solat di masjid tidak kesampaian apabila maut dilanggar kereta ketika melintas jalan di jalan utama Kuala Terengganu–Kuantan hadapan Masjid Rhu Muda, Kampung Seberang Marang, di sini, malam tadi.

Mangsa, Esah Awang, 72, dipercayai melintas jalan untuk menunaikan solat di Masjid Rhu Muda.

Ketua Polis Daerah Marang, Deputi Superintendan Mohd Zain Md Dris berkata, pihaknya menerima maklumat berhubung kejadian itu kira-kira jam 8.50 malam.

Katanya, siasatan awal mendapati kemalangan berlaku ketika mangsa dari rumah yang terletak sebelah pantai melintas jalan untuk pergi menunaikan solat di Masjid Rhu Muda yang terletak sebelah jalan.

“Ketika melintas jalan, mangsa dilanggar oleh sebuah kereta yang dipercayai datang dari arah Kuantan ke Kuala Terengganu.

“Kenderaan yang melanggar mangsa belum dikenal pasti dan belum tampil membuat laporan polis serta polis sedang mengesannya,” katanya menerusi kenyataan seperti dilapor Berita Harian hari ini.

Tambah Mohd Zain, perlanggaran itu mengakibatkan mangsa meninggal dunia di lokasi kejadian.

Menurutnya, mayat mangsa dibawa ke Hospital Sultanah Nur Zahirah (HSNZ) untuk tindakan selanjutnya dan kes disiasat mengikut Seksyen 41 (1) Akta Pengangkutan Jalan 1987.

Author

Diyana Rahip

View all posts

View all posts


Stadium Nasional Bukit Jalil venue final Piala FA

KUALA LUMPUR: Stadium Nasional Bukit Jalil menjadi venue pilihan bagi perlawanan akhir Piala FA antara Terengganu FC (TFC) dan Johor Darul Ta’zim (JDT) pada 10 Sept ini, demikian menurut Liga Bolasepak Malaysia (MFL).

MFL, dalam kenyataan hari ini, memaklumkan keputusan itu susulan permohonan untuk menggunakan Stadium Nasional mendapat kelulusan daripada Perbadanan Stadium Malaysia (PSM) hari ini selepas MFL bersama pihak pengurusan TFC dan JDT membuat pemeriksaan teliti terhadap keadaan padang bagi final edisi ke-32 itu.

Ketua Pegawai Eksekutif, MFL, Stuart Ramalingam, berkata,  pihaknya juga sudah mengadakan perbincangan dengan PSM bagi mendapatkan maklumat terkini mengenai keadaan padang dan dimaklumkan Stadium Nasional bersedia menjadi venue final Piala FA.

“Antara elemen yang menjadi perhatian MFL adalah keadaan padang Stadium Nasional dan kami mendapat jaminan daripada PSM bahawa mereka komited dan akan memastikan penjagaan padang di tahap terbaik menjelang aksi kemuncak itu nanti.

“Buat masa ini, Stadium Nasional satu-satunya stadium yang mampu memuatkan 80,000 penyokong dalam satu-satu masa dan selamat digunakan. Ini amat penting kerana kita tahu permintaan penyokong kedua-dua pasukan amat tinggi untuk menyaksikan final di stadium,” katanya.

Sementara itu, Ketua Pegawai Eksekutif PSM, Mohd Faidz Sanusi, dalam kenyataan sama, mengalu-alukan kerjasama bersama MFL bagi penganjuran final Piala FA itu selain menyifatkan ia secara tidak langsung mengukuhkan lagi jenama Stadium Nasional sebagai hub sukan terbaik negara.

“Dalam memastikan kelancaran penganjuran final Piala FA itu, sudah pasti pihak PSM akan mengambil langkah-langkah tertentu dalam memastikan fasilitii di stadium di tahap terbaik termasuk juga keadaan padang.

“Sejak penganjuran pusingan kelayakan Piala Asia Jun lalu, padang Stadium Nasional sudah tidak digunakan untuk sebarang aktiviti bola sepak dan dalam masa ke semasa kita akan menjalankan kerja-kerja penjagaan padang menjelang perlawanan akhir itu nanti,” katanya.

Mengikut perancangan awal, MFL ingin menganjurkan final Piala FA pada 27 Ogos ini, namun penglibatan JDT dalam saingan Liga Juara-Juara Konfederasi Bolasepak Asia (AFC) 2022 menyaksikan perubahan tarikh terpaksa dilakukan.

Berikutan tarikh final Piala FA ditetapkan pada 10 Sept, MFL terpaksa mengemaskini semula jadual Liga Super dan Liga Premier musim ini.

Mengenai penjualan tiket final Piala FA, MFL akan mengadakan perbincangan bersama pihak pengurusan TFC dan JDT terlebih dahulu sebelum hebahan dilakukan dalam waktu terdekat.

Sebagai rekod, saingan Piala FA kembali mewarnai kancah Liga-M sejak penularan pandemik COVID-19 yang menyaksikan edisi 2020 terpaksa dibatalkan sebelum tidak dianjurkan pada musim 2021 dengan Kedah pasukan terakhir bergelar juara pada edisi 2019. – BERNAMA


Aidilfitri: Lebih 3 juta kenderaan dijangka guna Lebuhraya Karak, LPT1 – Anih Bhd

KUANTAN: ANIH Berhad, pengendali Lebuhraya Kuala Lumpur-Karak (KLK) dan Lebuhraya Pantai Timur Fasa 1 (LPT1) menjangkakan aliran trafik akan meningkat sehingga lebih tiga juta kenderaan di kedua-dua lebuh raya itu berikutan cuti perayaan Aidilfitri yang bermula minggu depan.

Pengurus Besar Kanan ANIH Berhad. Radzimah Mohd Radzi berkata, pihaknya menjangkakan jumlah  trafik ke Pantai Timur akan mengalami peningkatan bermula 19 April hingga 21 April manakala kesesakan lalu lintas menghala ke Kuala Lumpur dijangka bermula 24 April dan 30 April sehingga 1 Mei nanti.

“Pihak kami berharap agar pengguna lebuh raya merancang perjalanan di musim perayaan dan percutian ini, memandangkan jangkaan aliran trafik meningkat semasa musim perayaan.

“Kami akan membuat edaran Cadangan Jadual Perjalanan (TTA) di Plaza Tol Gombak, Karak dan Bentong pada 16 April ini selain membuat hantaran di laman sosial ANIH BERHAD sebagai rujukan pengguna lebuh raya,“ katanya menerusi kenyataan media hari ini.

ANIH Berhad mencadangkan agar pengguna dari Kuala Lumpur dan Selangor yang ingin ke Pahang pada 19 hingga 21 April melakukan perjalanan pada 10 pagi hingga 2 petang atau 8 malam hingga 11 malam, Terengganu (6 pagi hingga 10 pagi atau 8 malam hingga 11 malam) dan Kelantan (6 pagi hingga 10 pagi atau 5 petang hingga 8 malam) manakala 12 tengah malam hingga 6 pagi bagi semua destinasi.

Bagi perjalanan pulang ke ibu negara pada 24, 25 dan 30 April serta 1 Mei, pengguna dari Pahang digalakkan memasuki tol pada 8 pagi hingga 10 pagi atau 3 petang hingga 5 petang, pengguna dari Terengganu dicadangkan masuk Plaza Tol Jabor pukul 11 pagi hingga 1 petang atau 6 petang hingga 8 malam.

Pengguna dari Kelantan pula disarankan memasuki Plaza Tol Bentong pada 3 petang hingga 5 petang atau 10 malam hingga 12 tengah malam.

Waktu perjalanan bas ekspres ke destinasi Pantai Timur memasuki Plaza Tol Gombak pula ialah 9.30 pagi hingga 12 tengah hari dan 9.30 malam hingga 12 tengah malam dengan kenderaan ringan disaran mengelakkan memasuki Plaza Tol itu pada waktu tersebut.

Sementara itu, Radzimah berkata, ANIH Berhad komited dalam mempertingkatkan usaha mengurangkan kesesakan pada musim perayaan ini, termasuk dengan menambah sehingga 30 peratus bilangan kakitangan sokongannya di plaza tol.

Selain itu, pihaknya turut menempatkan lebih 140 anggota RELA di beberapa kawasan strategik di sepanjang lebuh raya disamping meningkatkan jumlah pekerja pasukan rondaan LPT dan trafik sebanyak 20 peratus bagi memastikan kelancaran trafik sepanjang tempoh tersebut.

Beliau turut meningatkan supaya pengguna memastikan baki e-Wallet dan kad Touch N’Go mencukupi demi mengelakkan sebarang masalah berkaitan baki tidak mencukupi ketika di plaza tol. – BERNAMA


STAR hasrat keluar PN, pengumuman rasmi dibuat kemudian – Jeffrey Kitingan

KOTA KINABALU: Parti Solidariti Tanah Airku (STAR) hari ini menyatakan hasrat untuk keluar daripada Perikatan Nasional (PN) namun pengumuman rasmi mengenai perkara itu akan dibuat kemudian, kata Presidennya Datuk Seri Dr Jeffrey Kitingan.

Timbalan Ketua Menteri Sabah itu berkata, tindakan itu dibuat kerana melihat STAR, yang menyokong Kerajaan Perpaduan masa ini, sudah tidak sehaluan dengan PN.

“Ya (keluar PN), kita tunggu pengumuman, sebab kalau kau (awak) pergi sini saya pergi sana bererti tidak sehaluanlah itu,” katanya kepada pemberita di sini hari ini.

Terdahulu beliau merasmikan Majlis Konvokesyen Institut Pertanian Sabah (IPS), Timbang Menggaris ke-50 dan Pusat Latihan Vokasional Pertanian (AVTC) Lahad Datu kali ke-37 hari ini.

Pada 26 November lepas, Kitingan berkata, STAR mengambil pendirian yang sama dengan Gabungan Rakyat Sabah (GRS) menyokong Kerajaan Perpaduan.

Sehubungan itu katanya PN kini di laluan berbeza dengan STAR dan hanya masa akan menentukan kedudukan parti itu dalam gabungan berkenaan selain ingin menunggu situasi politik semasa reda sebelum mengambil langkah selanjutnya.

GRS, yang dianggotai Bersatu, Parti Bersatu Sabah (PBS), STAR, Parti Maju Sabah (SAPP) dan Pertubuhan Kebangsaan Sabah Bersatu (USNO), bekerjasama dengan Barisan Nasional, terdiri daripada UMNO, MCA, MIC serta Parti Bersatu Rakyat Sabah (PBRS), untuk mentadbir Sabah. – BERNAMA


PH khianati pasukan keselamatan, bawa pulang abu mayat komunis – Bekas polis hutan

BERA: “Saya telah melihat bagaimana Kerajaan Pakatan Harapan (PH) telah mengkhianati kami dengan membawa abu mayat komunis Ching Peng ke Tanah Melayu,” kata bekas Pasukan Polis Hutan, Sarjan Mejar Nordin Mat Desa.

Beliau yang menyertai pasukan itu pada 8 Jun 1969 begitu kecewa apabila kerajaan PH yang diharapkan mampu menaikan ekonomi dan menghapuskan rasuah tetapi mereka telah mengkhianati pasukan keselamatan.

Nordin, 72, berkata, PH membuat pelbagai perkara yang tidak mempedulikan pengorbanan polis, tentera yang mempertahankan Tanah Melayu ini.

“Saya memerhatikan di mana dahulunya komunis sangat susah hendak merampas negara ini dengan cara peperangan tetapi sekarang sudah agak mudah idealogi mereka mempengaruhi anak muda.

“Mereka mendabik dada dengan dakyah mereka terbaik jaga negara tetapi mereka secara halus telah merampas negara ini secara tidak sedar.

“Lihat sahaja bagaimana mereka mengedarkan buku ideologi komunis di sekolah-sekolah dan membebaskan LTTE ketika mereka memerintah.

“Bekas Peguam Negara, Tan Sri Tommy Thomas juga telah mendedahkan bagaimana mereka campur tangan badan kehakiman ketika era mereka, itulah yang saya maksudkan mereka telah mentadbir negara ini ala komunis,” katanya kepada MEDIA VARIASI.

Beliau turut mengharapkan sekiranya kerajaan BN dapat memerintah pastikan pengorbanan pasukan keselamatan dihargai dan sentiasa berwaspada dengan DAP kerana merekalah punca perpecahan ini berlaku.

“Ingatlah sejarah Tanah Melayu masa zaman Kesultanan Melayu Melaka orang Melayu hidup dengan aman dan harmoni.

“Apabila datang saja penjajah bangsa Melayu telah mula berpecah sehingga hari ini.

“Kehadiran saya dari Kuala Kangsar Perak untuk memberi semangat kepada Perdana Menteri dan Presiden UMNO untuk memastikan negara kita ditadbir seperti dahulu dan memastikan rakyat kita terbela,” katanya.

Beliau turut berasa sedih sekiranya anak muda masih mempercayai DAP dan tidak melihat sejarah pengorbanan pasukan keselamatan yang mempertahankan negara ini daripada dirampas oleh komunis.

“Saya juga menasihati anak-anak saya bahawa kembali kepada fitrah asal bangsa Melayu yang sentiasa kuat menjaga agama dan budaya yang menjadi ketakutan kepada penjajah,” katanya.

Author

Tun Puteh Wanti

View all posts

View all posts


Najib dedah aset bernilai RM4.49 juta

KUALA LUMPUR: Datuk Seri Najib Tun Razak mendedahkan aset yang dimilikinya termasuk beberapa lot tanah serta rumah di Pahang dan Selangor, beberapa kenderaan mewah jenis Mercedez-Benz dan Bentley Continental Flying Spur serta wang tunai yang kesemuanya bernilai RM4.49 juta.

Pendedahan itu dibuat selepas SRC International Sdn Bhd dan sebuah anak syarikatnya, Gandingan Mentari Sdn Bhd, selaku plaintif memperoleh perintah injunksi mareva daripada Mahkamah Tinggi di sini untuk menghalang Najib selaku defendan memindah atau melupuskan mana-mana asetnya bernilai sehingga RM42 juta.

Injunksi mareva merupakan perintah sementara yang mengekang Najib daripada melupuskan asetnya sehingga keputusan dicapai dalam kes antara plaintif dan defendan.

Pada 24 Mac lepas, Pesuruhjaya Kehakiman Datuk Mohd Arief Emran Arifin yang membenarkan permohonan SRC dan Gandingan Mentari dalam saman ke atas Najib turut mengarahkan Ahli Parlimen Pekan itu mendedahkan kepada peguam plaintif secara bertulis aset beliau di dalam atau luar Malaysia bernilai sehingga RM42 juta dalam tempoh 30 hari selepas perintah tersebut diserahkan kepadanya.

Mohd Arief Emran turut mengarahkan Najib supaya tidak mengalih, melupus, mengendali atau mengurangkan nilai asetnya di dalam dan luar Malaysia bernilai sehingga RM42 juta sehingga keputusan akhir saman itu dikeluarkan.

Bagaimanapun, bekas Perdana Menteri itu dibenar mengeluar dan membelanjakan wang daripada sebuah akaun bank atau sumber lain tidak melebihi RM100,000 sebulan untuk perbelanjaan sara hidup dan guaman.

Berdasarkan dokumen diperoleh pihak media hari ini, Najib, 69, mendedahkan aset dimiliki beliau sehingga 30 Jun tahun ini di dalam afidavit tambahan yang difailkannya pada 20 Julai lepas menerusi Tetuan Shafee & Co.

Antaranya beberapa lot tanah dan rumah di Pekan, Kuantan, Bentong dan Genting Highlands di Pahang serta Semenyih di Selangor yang keseluruhannya bernilai RM460,987; lima kenderaan mewah jenis Mercedez-Benz dan sebuah Bentley Continental Flying Spur dengan empat daripadanya adalah hadiah besan Najib dari Kazakhstan, sebuah motosikal Honda EX-5 dan motosikal Kawasaki ZG (hadiah), yang keseluruhannya bernilai RM252,000.

Najib turut mendedahkan beliau memiliki wang sebanyak RM1.24 juta dalam akaun Affin Bank dan wang deposit pelaburan Amanah Saham Nasional Berhad berjumlah RM2.52 juta.

Menerusi afidavit yang difailkan pada 25 April lepas, Najib mengesahkan bahawa beliau tidak mempunyai aset berjumlah RM42 juta.

Perkara itu disahkan oleh peguamnya, Muhammad Farhan Muhammad Shafee, ketika dihubungi hari ini.

Muhammad Farhan berkata pada prosiding di hadapan Hakim Datuk Amarjeet Singh hari ini, pihaknya memaklumkan bahawa permohonan bagi penangguhan prosiding kes saman SRC terhadap Najib ditarik balik.

“Kami menarik balik permohonan itu dengan syarat pernyataan pembelaan untuk menjawab saman itu perlu difailkan dalam tempoh dua bulan bermula hari ini,” katanya yang turut memaklumkan pengurusan kes saman itu ditetapkan pada 13 Okt ini.

SRC, anak syarikat 1MDB dan Gandingan Mentari Sdn Bhd, anak syarikat milik penuh SRC, memfailkan writ saman pada 7 Mei tahun lepas mendakwa Najib melakukan pecah amanah, menyalahgunakan kuasa serta memperoleh manfaat peribadi daripada dana SRC selain menyeleweng dana berkenaan.

Pada 28 Julai 2020, Mahkamah Tinggi menjatuhkan hukuman penjara 12 tahun dan denda RM210 juta ke atas Najib selepas beliau didapati bersalah menyelewengkan RM42 juta dana SRC.

Kes itu akan didengar oleh Mahkamah Persekutuan selepas Mahkamah Rayuan mengekalkan sabitan dan hukuman yang diputuskan oleh Mahkamah Tinggi. – BERNAMA


Ibu bapa merungut KBAT tersasar

Adakah Kemahiran Berfikir Aras Tinggi (KBAT) yang diperkenalkan sejak 2013 berada di landasan yang tepat? Hal itu disebabkan kebelakangan ini terlalu banyak rungutan dalam kalangan ibu bapa mengenai keberkesanannya selain ia dianggap tidak logik.

Bukan sekali dua ibu bapa malah guru mempersoalkan kredibiliti KBAT dan tular di media sosial. Tindakan itu sedikit sebanyak memberikan imej kurang baik kepada sistem pendidikan negara.

Mengulas hal ini, Setiausaha Agung Kesatuan Perkhidmatan Perguruan Kebangsaan Malaysia (NUTP) Fouzi Singon, berkata pengenalan KBAT dianggap baik dan positif kerana ia bertujuan membentuk pemikiran pelajar berada di luar kotak terutama dalam aspek penyelesaian dan tindakan.

Justeru, beliau berharap guru-guru dapat membina soalan yang jelas dan tepat berdasarkan prosedur serta peraturan seperti mana dikeluarkan Kementerian Pendidikan (KPM).

“Rungutan yang ditimbulkan umumnya mengenai soalan KBAT yang dianggap tidak logik dan mengelirukan.

“Ada kala ketaasuban sesetengah guru mengajukan soalan sebegitu membebankan fikiran murid.

“Guru perlu lebih prihatin, hindarkan soalan yang terlebih-lebih, terkeluar daripada landasan hingga menyebabkan gangguan dan kesan psikologi kepada murid.

“Misalnya, sebelum ini tular mengenai soalan berkaitan ‘perigi buta’ yang mengelirukan, tidak logik dan membebankan pemikiran murid,” katanya.

Tegas Fouzi, apa yang lebih utama soalan mestilah berdasarkan skema yang ditetapkan selain mampu diselesaikan berdasarkan pemikiran kritis mengikut peringkat dan usia murid.

Ia juga katanya jangan terlalu jauh daripada jangkauan murid kerana apa yang utama ialah mendidik murid menyelesaikan persoalan yang diberikan.

Sementara itu kata Fouzi, dalam aspek pemarkahan pula terutama membabitkan pemberian markah yang rendah ada kala boleh menjejaskan emosi pelajar dan mengurangkan semangat mereka untuk mengikuti pembelajaran.

Namun beliau tidak menolak ada murid yang mampu menerima markah rendah dengan baik dan menjadi batu loncatan untuk mereka lebih berusaha.

Justeru Fouzi berkata, NUTP bersedia mendengar sebarang permasalahan atau cadangan penambahbaikan daripada mana-mana pihak berkaitan KBAT. Ia termasuklah isu berkaitan sistem peperiksaan yang perlu ditambah baik dari masa ke semasa sesuai dengan perubahan zaman digital masa kini.

“Guru-guru pun boleh mengemukakan cadangan mahupun keluhan kepada NUTP untuk diselesaikan kerana NUTP adalah jambatan antara guru dan KPM,” katanya.

Sementara itu, Yang Dipertua (YDP), Persatuan Ibu bapa dan Guru (PIBG) Sekolah Kebangsaan Seri Bandar Melaka, Razak Abu Hassan, berkata KBAT mendidik murid untuk berfikir di luar kotak.

Menerusi KBAT katanya, kemahiran itu dibuat secara profesional dengan bimbingan dan sokongan ibu bapa.

“Namun kita tak nafikan meskipun sudah diperkenalkan hampir 10 tahun lalu, masih ada murid gagal memahami konsep soalan untuk bertindak kritis.

“Hal ini mungkin disebabkan tiada silibus pembelajaran khusus, namun sebenarnya ia terletak juga kepada kemahiran guru. Ini tentu saja disebabkan kebolehan dan penerimaan setiap murid itu amat berbeza.

“Jadi, latih tubi soalan KBAT perlu diberi penekanan.

“Latih tubi membantu murid mengenal pasti masalah, jalan penyelesaian dan menganalisa. Malah boleh mendorong mereka memahami kehendak soalan yang akhirnya boleh dipraktikkan ketika mereka berada di tahap pembelajaran yang berbeza,” katanya.

Sementara itu YDP, PIBG Sekolah Menengah Kebangsaan Methodist, Datuk Khairi Anuar Ahmad, berpendapat pelaksanaan KBAT dalam sistem pendidikan negara mewujudkan generasi pelajar yang tidak hanya menghafal dan bersiap-sedia semata-mata untuk menduduki peperiksaan sahaja.

Katanya, KBAT turut menekankan konsep murid perlu faham dan tahu apa yang mereka pelajari seterusnya menggunakan idea, kreativiti serta akal fikiran pada tahap tertinggi menerusi pemahaman juga penilaian mereka.

“Pendekatan KBAT dapat menyemai budaya pembelajaran sepanjang hayat dan membantu pelajar menjadi lebih kreatif juga inovatif menyelesaikan masalah secara tuntas.

“Kita sentiasa mahu memastikan kaedah pembelajaran mampu melahirkan generasi yang mahir menghadapi cabaran hidup dan kerjaya, bijak berinteraksi, berkomunikasi dan bermaklumat selain tidak bermasalah bekerja secara berpasukan.

“Paling penting komited melaksanakan tanggungjawab kepada keluarga, bangsa, agama dan negara,”katanya.

INFO
1. KPM mula memberi perhatian serius untuk pelaksanaan KBAT sejak 2013. Ia adalah kesinambungan pelaksanaan kemahiran berfikir secara kritis dan kreatif (KBKK) yang diperkenalkan KPM sejak tahun 1994.

2. Ia sebahagian usaha untuk memperkukuh dan memperkasakan kemahiran berfikir dengan memberi penekanan kepada kemahiran menaakul.

3. Pelaksanaannya menggunakan pendekatan menyeluruh dan sistemik merangkumi tujuh elemen.

4. Tiga elemen utama merangkumi kurikulum, pedagogi dan pentaksiran

5. Empat elemen sokongan membentuk KBAT adalah kokurikulum, sokongan komuniti dan swasta, sumber dan bina upaya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Kabinet Kerajaan Perpaduan mula bertugas, hadir mesyuarat khas esok

KUALA LUMPUR: Kabinet Kerajaan Perpaduan akan memulakan tugas secara rasmi dengan menghadiri mesyuarat khas jemaah menteri yang pertama dipengerusikan Perdana Menteri Datuk Seri Anwar Ibrahim, esok.

Selain menghadiri mesyuarat khas yang menetapkan peraturan baharu, dua timbalan perdana menteri dan beberapa jemaah menteri dijadual mengimbas kad perakam waktu (clock-in) di kementerian masing-masing, sebagai simbolik permulaan tugas rasmi mereka.

Timbalan Perdana Menteri Datuk Seri Dr Ahmad Zahid Hamidi yang juga Menteri Kemajuan Desa dan Wilayah dijangka mengadakan sesi clock-in, pada sekitar 8 pagi dan akan menghadiri majlis sambutan selamat datang sebagai menteri selepas mesyuarat khas itu pada 10 pagi.

Timbalan Perdana Menteri, Datuk Seri Fadillah Yusof yang juga Menteri Perladangan dan Komoditi akan mengimbas kad perakam waktu tugas menteri pada 8.30 pagi di bangunan kementerian itu dan dijangka clock-in di Pejabat Perdana Menteri pada 12 tengah hari.

Bagi barisan menteri pula, Menteri Kesihatan, Dr Zaliha Mustafa ketika dihubungi Bernama mengesahkan beliau akan mengimbas kad perakam waktu pada 8.30 pagi, disusuli sesi taklimat di kementerian berkenaan sebelum menghadiri mesyuarat khas itu.

Turut mengadakan sesi merakam waktu tugas sebagai menteri bagi hari pertama pada 8.30 pagi, ialah Menteri Perdagangan Dalam Negeri dan Kos Sara Hidup, Datuk Seri Salahuddin Ayub; Menteri Sains dan Teknologi, Chang Lih Kang; dan Menteri Sumber Asli, Alam Sekitar dan Perubahan Iklim, Nik Nazmi Nik Ahmad.

Sementara itu, Menteri Agama, Senator Datuk Dr Mohd Na’im Mokhtar berkata, beliau akan merakam detik simbolik memulakan tugasnya secara rasmi pada 9 pagi serta mengadakan majlis bacaan Yasin di kementerian itu sebelum menghadiri mesyuarat khas Kabinet.

Menteri Komunikasi Digital, Ahmad Fahmi Mohamed Fadzil pula dijadual mengadakan sesi mengimbas kad perakam waktu dan penyerahan nota serah tugas pada 11 pagi, diikuti sidang media selepas sesi taklimat kementerian itu pada 12.30 tengah hari.

Menteri Pertanian dan Keterjaminan Makanan, Mohamad Sabu akan menghadiri majlis perjumpaan bersama pengurusan tertinggi kementerian berkenaan dan mengadakan sesi clock-in, yang dijadual bermula pada 1.30 tengah hari.

Menteri Pertahanan, Datuk Seri Mohamad Hasan pula dijadual hadir ke majlis sambutan serta memulakan tugas sebagai menteri di Foyer Wisma Pertahanan di sini, pada 2.30 petang.

Ketika dihubungi Bernama, beberapa menteri memaklumkan akan memulakan tugas rasmi selepas selesai mesyuarat khas Kabinet iaitu Menteri Kerja Raya, Datuk Seri Alexander Nanta Linggi yang dijadual mengadakan sesi clock-in pada 3 petang di Kementerian Kerja Raya, di sini.

Selain itu, Menteri Pendidikan, Fadhlina Sidek; Menteri Pendidikan Tinggi, Datuk Seri Mohamed Khaled Nordin serta Menteri Pembangunan Usahawan dan Koperasi, Datuk Ewon Benedick berkata, mereka akan memulakan tugas rasmi di kementerian masing-masing, usai mesyuarat khas itu.

Semalam, dua Timbalan Perdana Menteri dan 25 menteri Kabinet mengangkat sumpah jawatan di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di Istana Negara, di sini. – BERNAMA


Dana judi: Anwar cabar PN kemuka saman

YAN: Perdana Menteri, Datuk Seri Anwar Ibrahim mencabar Perikatan Nasional (PN) untuk mengambil tindakan undang-undang berhubung kenyataannya bahawa parti itu menerima dana judi pada Pilihan Raya Umum ke-15 (PRU15).

Anwar berkata, beliau bersedia disaman ataupun dikenakan tindakan sekiranya kenyataannya bahawa parti itu menerima dana daripada syarikat judi adalah fitnah.

“Ini banyak duit merata tempat daripada mana? Duit judi! Saya ulang, dulu saya sebut duit judi, malam ini saya hendak sebut duit judi yang bantu mereka banyak.

“Nak cabar, cabar. Nak saman sila saman saya sekiranya berani.

“Pas kata dia tak tahu. Hang (kamu) kalau duduk di kampung tak apa. Ini duduk dalam Jemaah Menteri. Sepanjang masa jerit Allahuakbar, Allahuakbar dibiarkan begitu rupa,” katanya.

Beliau berkata demikian ketika berucap pada Jelajah Perpaduan Madani dan Jentera Perpaduan Negeri Kedah di Padang Awam Guar Chempedak di sini, pada Sabtu malam lapor Sinar Harian.

Tambah beliau, tindakan PN menaikkan jumlah cabutan loteri daripada lapan kepada 22 kali ketika mentadbir negara bukanlah dilakukan secara percuma.

Menurut Anwar lagi, beliau sebagai Menteri Kewangan telah melihat sendiri fail-fail berkaitan perkara itu.

“Saya dulu Ketua Pembangkang memang serang kuat tapi tak terjangkau apa yang mereka lakukan adalah perjudian haram,” katanya.

Sehubungan itu, beliau berharap pemimpin Kerajaan Perpaduan terutama UMNO tidak terus bersikap defensif, sekali gus mengambil pendekatan melawan PN habis-habisan.

Author

Media Variasi

View all posts

View all posts


Jumpa di tepi ‘highway’, kini musang pandan dekat di hati

ULU YAM : Isu penebangan hutan bukan baharu dalam negara, namun ia dilihat semakin rancak saban masa.

Umum mengetahui, hutan adalah habitat haiwan, dan sudah tentunya jika hutan tiada, hilanglah habitat mereka maka rosaklah ekosistem perhutanan.

Mangsa pertama terkesan semestinya haiwan, termasuk musang pulut (spesies Common Palm Civet) atau lebih dikenali sebagai musang pandan dari keluarga Viverridae.

Meskipun ia sejenis binatang liar, tetapi dikategorikan agak jinak, ia boleh dijumpai sekitar kawasan kebun kelapa sawit, belukar atau di kampung.

Begitu juga pemilik haiwan eksotik itu, Muhamad Amirul Azaha, 26, turut menemui tiga ekor musang pandan di tepi lebuh raya.

Tertarik dengan kecomelan mamalia omnivor berkenaan, pendaki gunung itu sanggup memelihara mereka yang kini diberi nama masing-masing, Miki, Cupi dan Rainbow berusia lingkungan empat hingga lapan bulan.

Katanya, musang pandan dipeliharanya kini tidak buas, malah sentiasa mahu di sisi bahunya walau ke mana sahaja berada.

“Musang adalah haiwan yang setia pada tuan oleh sebab itu ambil masa untuk menjinakkannya.

“Karakter musang pandan sangat aktif pada waktu malam, suka memanjat, suka bergerak, menggigit manja, tapi tidur waktu siang,” katanya.

Dia ditemui MEDIA VARIASI ketika berkelah bersama keluarga di hutan Rimba Kalong Eko Resort di sini, baru-baru ini.

Muhamad Amirul berkata, dia sentiasa menjaga pemakanan haiwan kesayangannya ke mana sahaja itu dengan memberi buah-buahan dan ayam rebus yang dicampur bersama telur goreng.

“Jika nak bela musang pandan, pastikan sentiasa beri buah-buahan selain ayam rebus. Ada juga antara bedal semua makanan,” katanya yang memiliki lesen membela haiwan itu.

Haiwan kecil ini mempunyai bulu tebal berwarna kelabu coklat dengan dimuka ada bulu berwarna kehitaman.

Ia juga adalah haiwan yang licik, malah dikatakan juga haiwan pengecut.

Di negara ini, hanya musang pandan dibenarkan dipelihara dengan syarat perlu memiliki lesen daripada Jabatan Perlindungan Hidupan Liar dan Taman Negara Semenanjung Malaysia (Perhilitan).

Aktiviti jual beli juga tidak dibenarkan, dan pemilik haiwan perlu memohon lesen memburu, memasukkan mikrocip ke dalam badan (musang) dan lesen membela haiwan ini.

Penulis tertanya-tanya, adakah nama diberi musang pandan kerana badan haiwan itu mempunyai aroma wangi tersendiri?

Dalam peribahasa Melayu pula terdapat satu peribahasa popular iaitu musang berbulu ayam yang memberi makna orang jahat yang berpura-pura baik untuk menutupi kejahatannya.

Terdapat juga satu filem Melayu terdahulu seperti Musang Berjanggut, diterbitkan bentuk hitam putih pada 1 Ogos 1959, dibintangi P Ramlee, Saadiah, Ahmad Nesfu dan lain-lain.

Author

Fhatihah Zakinan

View all posts

View all posts


Bank sengaja lepas tangan, lindungi dalang scammer?

KUALA LUMPUR: Puluhan ribu pendedahan mangsa kes scammer online sudah pun dipaparkan di semua platform media, di dada akhbar dan disiarkan di televisyen, malah semakin menjadi-jadi setiap tahun dengan kerap mengubah modus operandi.

Tidak mustahil, kemungkinan seluruh rakyat negara ini boleh terjerat sekali kerana tiada pihak yang berupaya menghentikan dalangnya sehingga hari ini.

Umum mengetahui, majoriti mangsa adalah pemilik akaun yang diperdayakan scammer untuk aktiviti penipuan online seperti macau scam, belian jualan dalam talian, pinjaman wang tidak wujud dan love scam.

Sudah tentu, mangsa sudah membuat laporan polis dan memaklumkan penama sekian yang terlibat dalam kegiatan penipuan ini.

Jelas di situ, apabila melibatkan belian jualan atau pinjaman wang dalam talian atau sewaan akaun bank, sudah tentu membabitkan pihak bank.

Tempoh dua minggu berlaku transaksi tanpa pengetahuan mangsa, pastinya pihak bank mengetahui proses aliran keluar masuk akaun pemegang akaun dan penama pelaku.

Negara sendiri sibuk menilai kes pendakwaan berprofil tinggi membabitkan skandal 1Malaysia Development Berhad (1MDB) tentang siapa penerima dan siapa pelaku transaksi, bagaimana pula dengan kes ‘ikan bilis’.

Ini bermakna, ‘money trail’ transaksi bank boleh dikesan oleh pihak bank untuk melihat pelaku sebenar, sama seperti 1MDB boleh tahu siapa penerima dan siapa pelaku.

Bank Negara Malaysia (BNM) sebelum ini dipetik berkata, pemilik akaun dengan transaksi mencurigakan perlu bersiap sedia dengan dokumen sokongan untuk menjelaskan tentang sumber kewangan berkenaan atau berdepan dengan tindakan undang-undang.

Ia bagi mengulas laporan mengenai kebanjiran hantaran yang mempromosikan wang mudah kepada orang ramai yang hanya perlu menyewakan akaun serta kad bank milik mereka untuk digunakan individu lain.

BNM berkata, institusi kewangan telah diberi panduan yang antara lain turut menggariskan indikator berkaitan jenayah keldai, tipologi terbaharu jenayah penipuan, trend dan cara pelaksanaannya.

Bagi individu yang gagal memberi penjelasan mengenai transaksi ‘mencurigakan’, bank akan menghantar Laporan Transaksi Mencurigakan (STR) kepada BNM untuk membolehkan siasatan lanjut di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 (Amla) dilakukan.

Transaksi mencurigakan ini termasuklah penerimaan deposit pada jumlah yang agak luar biasa atau penerimaan deposit pada jumlah yang kecil namun pada kekerapan yang sedikit luar biasa berbanding dengan corak transaksi akaun tersebut pada sebelumnya.

Pengarah Jabatan Siasatan Jenayah Komersial Bukit Aman, Datuk Mohd Kamarudin Md Din, dipetik berkata, seramai 9,646 individu ditahan disyaki terlibat kes penipuan Macau Scam pada tahun 2021.

Beliau mendedahkan, mangsa yang dihubungi oleh sindiket akan dimaklumkan bahawa akaun bank mereka sedang disiasat dan wang mereka akan dibekukan atau hilang.

Bagi mengelakkan perkara ini, mangsa akan diminta untuk membuka akaun bank baharu dan mengaktifkan kemudahan perbankan dalam talian dengan mendaftarkan nombor telefon yang diberikan oleh pihak sindiket.

Setelah mangsa mengikut semua arahan yang diberikan, mangsa akan mendapati wang dalam akaun berkurangan, katanya.

Setiausaha Agung Kesatuan Kebangsaan Pekerja-Pekerja Bank (NUBE), J Solomon pula berkata, tidak dapat memberikan penjelasan berhubung modus operandi scammer berkaitan bank.

“Saya dimaklum bank tidak mahu memberi maklumat diminta oleh pegawai siasatan atas alasan ia melanggar Akta Perlindungan Data Peribadi,” katanya.

Malah ketika ditanya adakah wujud kartel bank, beliau tidak jelas dengan perkara itu.

Persoalannya, bagaimana sindiket ini boleh mengetahui akaun bank mangsa sedang disiasat selepas mangsa mengesahkan akaun yang dipegangnya.

Adakah pihak bank juga tidak tahu transaksi daripada pelaku yang terlibat dalam kes penipuan online atau mengambil sikap tutup sebelah mata demi untuk mengaut keuntungan semata-mata kerana seolah kesalahan diletakkan kepada mangsa yang juga pemegang akaun.

Bagaimana pula kes 1MDB boleh diketahui siapa penerima dan pelaku transaksi tetapi sejumlah kes mangsa ini pihak tidak pula mendedahkan siapa pelakunya?

Di mana keadilan untuk puluhan ribu mangsa ini jika tidak disiasat di peringkat transaksi online oleh pihak bank?

Author

Tun Puteh Wanti

View all posts

View all posts


Mangsa banjir di Pahang, Perak, Terengganu dan Johor meningkat, Kelantan kekal

KUALA LUMPUR: Jumlah mangsa banjir di empat negeri iaitu Pahang, Perak, Terengganu dan Johor menunjukkan peningkatan berbanding semalam, manakala di Kelantan kekal.

Di PAHANG, terdapat 449 mangsa banjir pagi ini berbanding 444 orang malam tadi, melibatkan tiga daerah iaitu Temerloh dengan sebuah pusat pemindahan sementara (PPS) dibuka bagi menempatkan 346 mangsa, selain Bera (dua PPS, 35 mangsa) dan Pekan (sebuah PPS, 68 mangsa).

Sekretariat Jawatankuasa Pengurusan Bencana Negeri (JPBN) Pahang memaklumkan, Sungai Triang di Bera melebihi paras bahaya manakala dua lagi sungai di paras amaran ialah Sungai Pahang di Paloh Hinai, Pekan dan Sungai Jempol di Maran.

Jabatan Meteorologi (MetMalaysia) pula meramalkan Pekan bakal mengalami hujan pagi ini, manakala Temerloh dan Bera dijangka hujan pada petang serta malam.

Di PERAK, jumlah mangsa banjir meningkat dengan dua lagi PPS dibuka di daerah Mualim dan Manjung, menjadikan jumlah mangsa banjir di negeri itu kini seramai 175 orang daripada 43 keluarga sehingga 12 tengah malam tadi.

MetMalaysia turut meramalkan ribut petir dan hujan lebat akan melanda beberapa daerah iaitu Kuala Kangsar, Manjung, Kinta, Perak Tengah, Kampar, Bagan Datuk dan Hilir Perak.

Di TERENGGANU, jumlah mangsa banjir pagi ini meningkat sedikit kepada 199 orang daripada 53 keluarga berbanding 196 orang daripada 52 keluarga malam semalam.

Sekretariat JPBN Terengganu dalam kenyataan memaklumkan setakat 8 pagi tadi, tujuh PPS dibuka membabitkan enam daerah iaitu Kuala Terengganu (84 mangsa), Kuala Nerus (54 mangsa), Dungun (24 mangsa), Kemaman (23 mangsa), Besut (12 mangsa) dan Setiu (dua mangsa).

Mangsa banjir di JOHOR turut menunjukkan peningkatan dengan 50 orang dipindahkan di daerah Segamat berbanding 34 orang malam tadi dengan tiga kampung terjejas iaitu Kampung Kuala Paya, Kampung Seberang Batu Badak dan Kampung Batu 5, menurut JPBD negeri itu.

Data Jabatan Pengairan dan Saliran (JPS) pula menunjukkan bacaan paras air Sungai Muar di Kampung Awat, Segamat melepasi paras amaran dengan bacaan 19.79 meter dan Sungai Muar di Buloh Kasap berada pada paras amaran iaitu sembilan meter.

Sementara itu, di KELANTAN, JPBN negeri berkenaan merekodkan jumlah mangsa banjir di jajahan Pasir Mas kekal dengan 1,929 orang daripada 601 keluarga pagi ini, sama seperti direkodkan malam tadi dan kesemua mangsa ditempatkan di tujuh PPS di jajahan tersebut.

Tujuh PPS terlibat ialah Sekolah Kebangsaan (SK) Tok Deh, SK Kedai Tanjong, SK Gual Periok, Masjid Mukim Padang Licin, PPS Putat Tujoh, SK Kubang Kual dan SK Sri Kiambang. – BERNAMA


JINK tahan lima warga asing berniaga di pasar malam Sg Petani

SUNGAI PETANI: Jabatan Imigresen Malaysia Negeri Kedah (JINK) menahan seramai lima warga asing, di kawasan pasar malam di Lorong Gamelan 2, Taman Ria Jaya, di sini pada Selasa lalu.

Pengarah JINK, Mohd Ridzzuan Mohd Zain berkata, penahanan itu dibuat selepas mengenalpasti gerai jualan yang disyaki terlibat menggaji pekerja warga asing, dalam Ops Jaja pada jam 6 petang.

Semasa serbuan dibuat, katanya, seramai enam warga asing berusia antara 15 tahun hingga 45 tahun telah diperiksa.

“Hasil pemeriksaan mendapati, seorang lelaki warganegara Myanmar memiliki kad UNHCR  (Suruhanjaya Tinggi Pertubuhan Bangsa-Bangsa Bersatu untuk Pelarian) yang masih sah dan dibebaskan.

“Sementara itu, seramai empat lelaki warganegara Myanmar dan seorang lelaki warganegara India dipercayai melanggar peruntukan di bawah Akta Imigresen 1959/63.

“Kesemua warga asing yang ditahan telah dibawa balik ke Bahagian Penguatkuasa, Pejabat Imigresen Alor Setar, seterusnya ditempatkan di Depot Tahanan Imigresen Belantik, dekat Sik, Kedah untuk siasatan dan tindakan lanjut, ” katanya dalam kenyataan pada Khamis.

Pada 1 Oktober lalu, video tular yang dimuat naik di akaun YouTube ‘Waniey Channel‘, memaparkan penduduk tempatan menghalau peniaga warga asing di pasar malam terbabit.

Setakat ini, video berdurasi 5 minit itu sudah pun memperoleh lebih 20,582 tontonan.

Mengulas lanjut, Mohd Ridzzuan berkata, JINK akan sentiasa prihatin dengan aduan dan maklumat yang diberikan orang awam.

Beliau berkata, JINK juga tidak sama sekali berkompromi terhadap warga asing yang tinggal secara haram, menyalahgunakan pas serta melakukan aktiviti-aktiviti tidak bermoral di negara ini.

“Tindakan tegas juga akan diambil terhadap mana-mana pihak yang menggaji atau melindungi pendatang asing tanpa izin,” katanya.

Author

Fazleen Safina Abd Jamil

View all posts

View all posts


Sukan SEA: Misi wajib menang dengan Laos – Muhammad Mukhairi

Tonggak tengahnya, Muhammad Mukhairi Ajmal Mahadi berharap rakan sepasukan mampu menggunakan semua pengalaman yang dimiliki untuk mengutip tiga mata penuh, sekali gus membakar semangat untuk terus menampilkan aksi cemerlang dalam beberapa perlawanan lain di peringkat kumpulan.

“Kita perlu kumpul tiga mata pada perlawanan pertama untuk bakar semangat (walaupun) satu cabaran yang sukar melawan Laos… (jadi kita) tidak harus mengambil mudah cabaran lawan.

“Saya tengok semua pemain dapat menyesuaikan diri dengan taktikal jurulatih. Saya pernah bermain dalam pasukan senior dengan taktikal yang sama. Jadi saya harap pemain dapat fokus untuk Sukan SEA kali ini,” katanya ketika ditemui pemberita ketika menjalani latihan akhir di Wisma Persatuan Bolasepak Malaysia (FAM) di Kelana Jaya, di sini hari ini.

Muhammad Mukhairi, 22, yang mengimpikan kemenangan buat pasukannya, turut berjanji mencari persefahaman secepat mungkin bersama skuad kendalian E. Elavarasan itu memandangkan beliau tidak dapat bersama ketika pasukan menjulang Piala Merlion 2023 di Singapura Mac lepas kerana mengalami jangkitan kuman dalam perut.

“Saya nak (Malaysia jadi) juara sebab tahun lepas kita kalah semi final. Saya harap tahun ini peluang terbaik kerana ini Sukan SEA terakhir saya dan saya akan buat yang terbaik,” katanya yang akan berlepas ke Kemboja esok bersama skuad B-22.

Bagi saingan edisi kali ini, Malaysia di undi dalam Kumpulan B dan dijadualkan bertemu Laos (3 Mei) diikuti Thailand (6 Mei) dan Vietnam (8 Mei) dan Singapura (11 Mei).

Perjalanan skuad bola sepak di temasya dwitahunan itu pada edisi tahun lepas di Hanoi, Vietnam terhenti di peringkat separuh akhir selepas tewas 0-1 kepada pasukan tuan rumah yang juga juara bertahan.

Dua belas tahun lepas di Jakarta, Indonesia, Malaysia meraih emas dengan menewaskan tuan rumah 4-3 menerusi penentuan sepakan penalti selepas terikat dengan keputusan 1-1. – BERNAMA


Konsep bipartisan mampu basmi miskin tegar – Pakar

Beliau berkata, kesanggupan semua parti untuk bekerjasama tanpa mengira pegangan politik adalah asas penting untuk memastikan keberkesanan usaha pembasmian kemiskinan.

”Kalau kita lihat insitiatif kerajaan untuk membasmi kemiskinan, suka saya ketengahkan konsep bipartisan. Konsep ini penting kerana kesanggupan semua pihak untuk bekerjasama tanpa mengira pandangan politik yang berbeza akan membantu usaha pembasmian kepada golongan sasar.

“Bipartisan ini boleh dilakukan kerana Malaysia sudah mengikuti jejak United Kingdom apabila sudah mempunyai kumpulan rentas parti Parlimen yang diwujudkan untuk bersama-sama dengan blok pembangkang dan kerajaan untuk pelaksanaan sesuatu program di kawasan Parlimen,” katanya kepada Bernama.

Selain itu, bagi memastikan program kemiskinan lebih berimpak, Jain yang juga Pensyarah Kanan Fakulti Pengurusan dan Perniagaan Universiti Teknologi Mara (UiTM) Sabah turut mencadangkan kerajaan supaya melaksanakan analisis keperluan sebelum melaksanakan sebarang inisiatif di kawasan tertentu.

Menurut Jain analisis itu perlu mengambil kira faktor seperti keperluan sesebuah kawasan, kesediaan komuniti yang akan dilibatkan serta kesesuaian sumber yang ada di kawasan itu untuk melaksanakan program.

“Ini penting sebab saya lihat banyak program kerajaan tidak mampan kerana tidak sesuai dengan komuniti tersebut, tidak sesuai dengan sumber yang terdapat di kawasan tersebut dan geografi kawasan.

“Sebab itu untuk kelangsungannya, perlu ada satu jawatankuasa pemantauan agar program yang dilaksanakan menjadi sebuah program yang mampan, selain perlu memperluas skop program pembasmian kemiskinan dengan memasukkan pembangunan kapasiti kepada komuniti agar persepsi penduduk terhadap kemiskinan dapat diubah, tanpa bergantung sepenuhnya kepada ekonomi tradisional,” katanya.

Semalam, Perdana Menteri, Datuk Seri Anwar Ibrahim memaklumkan Kerajaan Perpaduan berhasrat menoktahkan kemiskinan tegar di negara ini yang disifatkan beliau sebagai mengaibkan bagi sebuah negara yang mempunyai kekayaan khazanah seperti minyak dan gas.

Ahli ekonomi daripada Universiti Tun Abdul Razak (UNITAR), Prof Emeritus Dr Barjoyai Bardai berpandangan hasrat untuk menoktahkan kemiskinan tegar itu bukanlah langkah populis untuk meraih sokongan rakyat, sebaliknya adalah tanggungawab setiap kerajaan yang memerintah.

“Ini tidak ada kena mengena dengan populariti kerana membela rakyat adalah satu tanggungjawab kerajaan dan ini (basmi kemiskinan) seharusnya menjadi keutamaan kerajaan tidak kira apa sekali pun kerajaan yang memerintah.

“Usaha membasmi kemiskinan sudah wujud sejak 70 tahun lepas lagi, sebelum negara mencapai kemerdekaan dengan pelbagai program pembasmian kemiskinan telah dilaksanakan termasuk melalui penubuhan pusat zakat,” katanya.

Beliau turut menyarankan agar kerajaan menumpukan pembinaan keupayaan masyarakat melalui latihan dan teknologi sebagai langkah pembasmian kemiskinan secara total.

Sementara itu, veteran DAP, Lim Kit Siang dalam kenyataan berkata, matlamat kerajaan untuk membasmi sepenuhnya golongan miskin tegar di negara ini adalah satu daripada cara untuk meletakkan Malaysia sebagai contoh kepada dunia.

Menurut Lim, sebelum ini beliau telah mencadangkan lima cara untuk Malaysia menjadi contoh kepada dunia antaranya dalam bidang tadbir urus yang baik; dialog antara etnik, agama, budaya dan tamadun; persefahaman; toleransi serta harmoni. – BERNAMA


Akauntan mahu pinjam RM20,000 tapi rugi lebih RM48,000

SIBU: Gara-gara ingin mendapatkan pinjaman kewangan sebanyak RM20,000, seorang akauntan wanita di sebuah syarikat swasta di sini rugi RM48,560, selepas ditipu ejen syarikat pinjaman kewangan tidak wujud.

Mangsa yang pada mulanya telah tertarik dengan tawaran pinjaman dalam talian di pautan https://isaving.my/zh di laman Google, telah membayar jumlah tersebut ke lima akaun bank berbeza melalui 12 transaksi secara perbankan internet dan melalui mesin deposit tunai (CDM), mulai Selasa lepas.

Pembayaran itu adalah untuk urusan pinjaman seperti dokumen perbankan, pendaftaran, fi pemprosesan dan cukai, untuk kelulusan segera.

Ketua Polis Daerah Sibu, ACP Zulkipli Suhaili berkata, mangsa telah dijanjikan pulangan semula wang tersebut, selepas mendapat kelulusan pinjaman.

“Selepas membuat kesemua pembayaran, mangsa masih diminta membuat beberapa lagi pembayaran  bagi tujuan pengeluaran kesemua wang,” katanya dalam satu kenyataan di sini hari ini.

Berasa curiga, mangsa telah membuat laporan polis di Bahagian Siasatan Jenayah Komersil IPD Sibu semalam untuk tindakan lanjut. – BERNAMA


KDN tarik balik rayuan kerana libat kes pentadbiran berhubung rampasan bahan penerbitan – Saifuddin

PUTRAJAYA: Kementerian Dalam Negeri (KDN) menarik balik rayuan berhubung keputusan Mahkamah Tinggi berkaitan permohonan semakan kehakiman wanita dari Sarawak, Jill Ireland Lawrence Bill adalah kerana ia melibatkan isu pentadbiran iaitu rampasan bahan penerbitan dan bukannya penggunaan kalimah ‘Allah’ oleh masyarakat bukan Islam di Malaysia.

Menteri Dalam Negeri, Datuk Seri Saifuddin Nasution Ismail berkata, sewaktu proses permohonan rayuan sedang berjalan, KDN turut memperhalusi keputusan Mahkamah Tinggi Kuala Lumpur itu pada 10 Mac 2021 yang mendapati terdapat percanggahan antara keputusan yang dibuat oleh Kabinet pada 19 Mei 1986 dan Arahan Pentadbiran yang kemudiannya dikeluarkan oleh KDN pada 5 Disember 1986.

Di bawah Arahan Kabinet 1986, penganut Kristian dibenarkan menggunakan empat perkataan bahasa Arab iaitu kalimah Allah, baitullah, kaabah dan solat dalam penerbitan agama mereka bagi tujuan pendidikan dengan syarat di luar kulit muka depan buku itu ditulis perkataan ‘Untuk Agama Kristian.’

Arahan Pentadbiran yang dikeluarkan KDN pada 5 Dis 1986 pula menyatakan penggunaan keempat-empat perkataan bahasa Arab itu adalah dilarang sama sekali dalam semua penerbitan agama Kristian di Malaysia.

“Bersangkutan dengan hal ini, keputusan kerajaan untuk tidak meneruskan permohonan rayuan tersebut adalah dibuat berdasarkan kes mengikut kes; tanpa menjejaskan fakta bagi setiap satu kes yang sedang dalam tindakan mahkamah,” katanya pada sidang media selepas Majlis Anugerah Perkhidmatan Cemerlang (APC) Jabatan Imigresen Bagi Tahun 2022, di sini hari ini.

Beliau berkata, KDN lebih memfokuskan kepada aspek ketenteraman awam selaras dengan Perkara 11(5) Perlembagaan Persekutuan yang memperuntukkan bahawa kebebasan beragama tidaklah membenarkan apa-apa perbuatan yang berlawanan dengan mana-mana undang-undang am yang berhubungan dengan ketenteraman awam, kesihatan awam atau kemoralan.

“KDN komited dalam urusan mempertahankan dan melindungi kepentingan Islam, orang Melayu dan Institusi Beraja di Malaysia khususnya dalam isu penggunaan kalimah Allah selaras dengan Perkara 11(1) dan Perkara 11(4) Perlembagaan Persekutuan.

“Ia memperuntukkan sungguhpun  setiap individu berhak menganuti dan mengamalkan agamanya, namun masih tertakluk kepada undang-undang Persekutuan atau negeri yang boleh mengawal atau menyekat pengembangan doktrin atau kepercayaan agama lain dalam kalangan orang Islam,” katanya.

Semalam, KDN dan Kerajaan Malaysia dilaporkan menarik balik rayuan terhadap keputusan Mahkamah Tinggi Kuala Lumpur yang memutuskan penganut agama Kristian boleh menggunakan kalimah ‘Allah’ dan tiga perkataan Arab yang lain dalam penerbitan bahan agama mereka bagi tujuan pembelajaran.

Jill Ireland memohon semakan kehakiman pada 20 Ogos 2008 supaya dikembalikan lapan cakera padat (CD) dengan tajuk mengandungi kalimah ‘Allah’ yang dirampas daripadanya pada 11 Mei 2008, serta perisytiharan mengenai hak perlembagaannya berhubung penggunaan kalimah itu dalam penerbitan Kristian.

Mahkamah pada 2014 memerintahkan CD itu dipulangkan dan setelah melalui beberapa proses, memutuskan arahan KDN pada 1986 untuk tidak membenarkan penggunaan empat perkataan itu menyalahi undang-undang dan tidak rasional. – BERNAMA


PH Pahang setuju kerjasama dengan BN bentuk kerajaan negeri

KUANTAN: Pakatan Harapan (PH) Pahang bersetuju menjalin kerjasama dengan Barisan Nasional (BN) negeri bagi membentuk kerajaan negeri yang tergantung selepas Pilihan Raya Umum ke-15 (PRU15).

Perkara itu disahkan oleh Pengerusi DAP, Pahang Leong Ngah Ngah semasa dihubungi di sini.

“Ya, PH Pahang bersetuju untuk kerjasama dengan BN Pahang, tetapi kami menunggu keputusan rasmi daripada pimpinan (PH) pusat,” katanya ringkas.

Kerajaan negeri Pahang tergantung selepas keputusan PRU15 menyaksikan tiada parti yang memperoleh majoriti mudah untuk membentuk kerajaan negeri.

Pada PRU15, BN memperoleh 16 kerusi manakala PH memperoleh lapan kerusi dengan enam daripadanya datang dari DAP, manakala Perikatan Nasional (PN) mendapat 17 kerusi.

Terdapat 42 kerusi DUN di Pahang, namun proses pengundian bagi Dewan Undangan Negeri (DUN) Tioman hanya akan diadakan pada 7 Dis ini ekoran kematian calon PN di situ Md Yunus Ramli, 61, pada 3.30 pagi hari pengundian PRU15. – BERNAMA


Elaun ‘on call’ diperluas kepada pegawai perubatan di enam klinik projek rintis – Anwar

KUALA LUMPUR: Kerajaan bersetuju supaya elaun ‘on call’ diperluas kepada pegawai perubatan di enam klinik kesihatan yang terlibat dalam projek rintis bagi menangani kesesakan di hospital.

Perdana Menteri, Datuk Seri Anwar Ibrahim berkata, peluasan bagi elaun berkenaan turut dipanjangkan merangkumi hari kelepasan mingguan.

“Kerajaan bersetuju bahawa elaun tugas pegawai perubatan selepas waktu pejabat yang ‘on call’ di klinik kesihatan dan jabatan kecemasan hospital dan waktu peluasan dipanjangkan merangkumi hari kelepasan mingguan.

“Saya juga telah mengarahkan Jabatan Perkhidmatan Awam (JPA) dan Kementerian Kewangan (MoF) untuk mengkaji kemudahan ini supaya ia dipanjangkan kepada semua selain pegawai perubatan,” katanya pada sesi Waktu Pertanyaan-Pertanyaan Menteri di Dewan Rakyat hari ini.

Beliau berkata demikian menjawab soalan tambahan Datuk Seri Wilfred Madius Tangau (PH-Tuaran) yang ingin tahu sama ada kerajaan bercadang untuk menaikkan jumlah elaun ‘on call’ kepada doktor.

Perdana Menteri berkata, walaupun kadar semasa elaun ‘on call’ adalah bersesuaian, ia perlu ditambah kerana ketika ini, elaun itu tidak merangkumi kepada pegawai perubatan yang bertugas di klinik kesihatan atau jabatan kecemasan hospital.

“Kadar semasa elaun tugas on call sama ada berkhidmat secara tetap atau kontrak yang diarah menjalankan tugas panggilan selepas waktu bekerja biasa di hospital kerajaan, hospital universiti, hospital Angkatan Tentera Malaysia atau hospital klinik desa, masih bersesuaian dengan penetapan kadar mengikut hari tugas jam.

“Ia masih bersesuaian berbanding dengan kadar elaun-elaun lain yang diterima oleh perkhidmatan lain,” kata Anwar.

Mengenai isu penyerapan doktor kontrak dalam perkhidmatan awam, beliau berkata kerajaan menjangkakan seramai 12,800 daripada 20,330 doktor lantikan kontrak akan diserap dalam tempoh tiga tahun.

“Pada tahun ini, kita jangka 4,300 doktor kontrak diserap,” katanya dan menambah tuntutan penyerapan dalam kalangan doktor kontrak ke lantikan tetap adalah munasabah kerana isu itu sudah lama tertangguh.

“Namun untuk menyelesaikan isu ini pada tahun ini, kita tidak mampu, tetapi apa yang boleh kita lakukan adalah dengan (sediakan) peruntukan tambahan RM1.7 bilion daripada RM3 bilion emolumen untuk Kementerian Kesihatan dalam Belanjawan 2023,” katanya.

Anwar berkata jumlah RM1.7 bilion itu merangkumi peruntukan tambahan bagi keperluan pegawai kontrak serta pelantikan ke jawatan tetap yang diserap daripada pegawai kontrak.

Anwar seterusnya menyampaikan penghargaan kepada semua doktor kontrak kerana tidak meneruskan rancangan pihak tertentu untuk mengadakan mogok sebagai memprotes isu perjawatan mereka yang masih tergantung.

Perdana Menteri bagaimanapun berkata, kerajaan akan terus komited menangani isu berkenaan kerana doktor kontrak telah berkhidmat secara baik dan negara memerlukan perkhidmatan mereka.

Beliau berkata demikian bagi menjawab soalan asal Wilfred yang ingin tahu jumlah keseluruhan pegawai perubatan secara lantikan kontrak dalam perkhidmatan awam dan implikasi kewangan yang terlibat, sekiranya semua anggota kesihatan berkenaan diserap masuk dan seterusnya dilantik secara tetap.

Sementara itu Anwar berkata, sekiranya ada mana-mana petugas kesihatan termasuk pembantu perubatan pentadbir yang diberhentikan atau tidak disambung tanpa sebab, maka kerajaan akan mengambil tindakan supaya mereka bertugas semula.

“Dasar kita, bukan sahaja doktor tetapi semua pegawai terlibat dalam bidang perubatan ini termasuk pembantu perubatan, ahli farmasi dan petugas klinik kesihatan adalah dilayan dengan sama,” katanya. – BERNAMA


Dadah RM14.4 juta dirampas dalam bungkusan sabun pencuci pakaian

KUALA LUMPUR: Taktik sindiket pengedaran dadah yang menyembunyikan pelbagai jenis dadah dalam bungkusan sabun pencuci pakaian tumpas selepas tertangkapnya tiga lelaki hasil serbuan dijalankan Jabatan Siasatan Jenayah Narkotik (JSJN).

Pengarah Jabatan Siasatan Jenayah Narkotik Bukit Aman, Datuk Seri Mohd Kamarudin Md Din berkata, pihaknya telah melancarkan empat serbuan di sekitar Cheras, Kuala Lumpur dan Klang pada jam 1.40 pagi Khamis lalu.

Hasil serbuan, JSJN telah merampas dadah bernilai RM14.4 juta serta menahan tiga lelaki berusia 32 hingga 61 tahun dipercayai terlibat dalam pengedaran dadah pasaran tempatan.

“Dadah yang dirampas itu terdiri daripada methaphetamin seberat 56 kilogram (kg), ketamin 20 kg dan ekstasi 154.3 kg.

“Sindiket ini aktif sejak awal tahun ini di mana bekalan dadah yang dirampas itu masih dalam siasatan namun dipercayai diseludup masuk dari negara jiran menggunakan jalan darat,” katanya pada sidang media di Ibu Pejabat Polis Kontinjen Kuala Lumpur (IPK), di sini, hari.

Mohd Kamaruddin berkata, operasi sindiket dengan menjadikan kediaman dan rumah kedai sebagai tempat menyimpan dadah sebelum dipasarkan.

“JSJN turut menyita aset sindiket bernilai RM389,166 terdiri daripada empat kenderaan iaitu BMW, Lexus, Perodua Bezza dan Toyota Vios bersama barangan kemas dan wang tunai dengan nilai keseluruhan rampasan dan sitaan adalah RM14.77 juta.

“Siasatan juga mendapati sindiket memasukkan dadah dalam bungkusan sabun pencuci pakaian 5kg bagi mengaburi mata kurier sebelum dihantar ke Sabah dan Sarawak,” jelasnya.

Tambahnya. Saringan ujian air kencing mendapati mereka negatif dadah dan semakan rekod lampau mendapati seorang daripada mereka mempunyai sembilan rekod lampau berkaitan jenayah dan dadah.

“Suspek termasuk koordinator, pembekal dan penjaga stor direman seminggu bermula 14 Julai lalu bagi membantu siasatan mengikut Seksyen 39B Akta Dadah Berbahaya 1952 dan mengikut Akta Dadah Berbahaya (pelucuthakan harta) 1988.

“Operasi ini berjaya menumpaskan sindiket penyeludupan dan pengedaran dadah bagi pasaran tempatan,” ujarnya.

Katanya, pihaknya juga sedang mengesan saki-baki sindiket untuk dibawa ke muka pengadilan.

Justeru, orang awam yang mempunyai maklumat boleh menyalurkan ke hotline JSJN di talian 012-2087222.

Author

Nurul Ain Japri

View all posts

View all posts


PRU15: MCA sedia gempur kubu kuat DAP, menangkan calon BN Parlimen Puchong

SERI KEMBANGAN: Calon Barisan Nasional (BN) bagi kerusi Parlimen Puchong, Datuk Seri Syed Ibrahim Kader mendapat tonik terbaik ketika mula memasuki fasa kempen dalam Pilihan Raya Umum ke-15 dengan mendapat sokongan padu dari jentera pusat daerah mengundi (PDM) MCA kawasan Seri Kembangan dalam misi merampas semula kerusi Parlimen Puchong daripada DAP.

Ketua MCA Parlimen Puchong, Datuk Liew Yuen Keong berkata, beliau yakin komitmen jentera serta kualiti calon BN yang diletakkan di kawasan terbabit akan memikat hati pengundi Puchong pada 19 November ini.

“Bagi di DUN Seri Kembangan, jentera MCA kawasan Puchong sudah bersedia untuk berkempen pada PRU15 kali ini. Mood jentera sungguh bersemangat untuk memasuki medan peperangan.

“Gerak kerja kita akan dipertingkatkan untuk memenangkan calon kita, Datuk Seri Syed Ibrahim Kader. Jentera kita perlu ada misi yang cukup baik dan memberi keyakinan kepada rakyat untuk memperkenalkan calon kita.

“Calon DAP di kawasan Parlimen bagi PRU15 iaitu pesaing dan musuh utama kita meminta pengundi di Seri Kembangan memberi peluang kepada DAP untuk mengekalkan kerusi Parlimen Puchong. Peluang itu diminta untuk menyelesaikan isu kesesakan lalu lintas dan banjir di kawasan Seri Kembangan ini,” katanya.

Beliau berkata demikian ketika berucap pada Majlis Calon Barisan Nasional (BN) bersama jentera Pusat Daerah Mengundi (PDM) Seri Kembangan pada hari kedua kempen PRU15 di pejabat MCA Bahagian Puchong, di sini pada Ahad.

Beliau juga menempelak kempen yang dibawa calon Pakatan Harapan (PH), Yeo Bee Yin yang meminta pengundi Puchong memberi mandat kepada DAP bagi menyelesaikan isu setempat sedangkan hanya calon yang dipertaruhkan BN ini yang mampu menyelesaikan masalah isu tempatan rakyat Puchong.

“Sungguh pelik permintaan calon DAP ini memandangkan mereka memerintah negeri Selangor selama 15 tahun, kuasa ada pada mereka tetapi masih tidak mampu menyelesaikan jadi malulah mahu jadi wakil rakyat di Puchong.

“Jadi kita jentera kena kerja kuat untuk memenangkan calon kita, hanya beliau sahaja yang mampu menyelsaikan isu-isu setempat dengan pengalaman dan kualiti kepimpinan beliau serta track record yang cemerlang dalam aktiviti kebajikan,” ujarnya.

Author

Mohamad Fitri Hazim Hazam

View all posts

View all posts


Boleh hapus kasta B40, M40, T20 – Fahmi Fadzil

KUALA LUMPUR : Beberapa pemimpin bersetuju istilah pengkastaan B40, M40 dan T20 dihapuskan.

Ia berikutan, istilah yang masih diulang sehingga kini sudah mula membuka mata pelbagai pihak apabila ia dilihat tidak relevan lagi lebih-lebih lagi selepas tempoh pandemik COVID-19.

Sebelum ini, Ketua UMNO Cawangan KLCC, Datuk Seri Dzulkarnain Taib dilaporkan mendakwa istilah B40, M40 itu adalah kasta dicipta oleh PH, dan menyeru kerajaan untuk menjalankan kajian terbaharu mengenai taraf ekonomi rakyat.

Bagaimanapun, Ahli Parlimen Lembah Pantai, Fahmi Fadzil turut senada dengan ahli UMNO itu bahawa pengkastaan berkenaan boleh dihapuskan kerana penggunaan istilah itu sudah tidak lagi dilihat relevan.

“Golongan kategori (pengkastaan) ini seakan tidak ada makna. Sebenarnya, ramai ahli Parlimen menerima laporan, mereka mula berkata bukan lagi B40 bukan lagi tetapi B60, itu jumlah yang sangat besar.

“Bagi saya, kita perlu lihat keadaan kawasan. Bandar lain, kampung, desa, pinggir bandar juga berbeza. Di Kuala Lumpur, ada cabaran tersendiri,” katanya.

Beliau berkata demikian pada program Jualan Amal Prihatin Mydin yang dihadiri warga Parlimen Lembah Pantai di Dewan Terbuka Dataran Seri Angkasa, Taman Bukit Angkasa, di sini.

Fahmi yang juga Pengarah Komunikasi PH berkata, terma B40 (golongan berpendapatan rendah) sebenarnya bukan dilihat pada jumlah pendapatan, tetapi jumlah keseluruhan iaitu 40 peratus pendapatan terendah.

“Tidak kira pendapatan terendah sekalipun, ia (istilah) akan kekal diklasifikasi seperti itu selamanya.

“Bagi saya, statistik lebih tepat dikeluarkan oleh Ketua Perangkaan pada 2018, yang menunjukkan pendapatan diperlukan di Kuala Lumpur adalah bagi orang bujang, keluarga tiada anak dan keluarga anak tiga. Itu kita nampak angka munasabah berdasarkan realiti kehidupan,” katanya.

Justeru, beliau berharap langkah pertama diambil kerajaan dalam usaha menangani kos sara hidup sebenarnya adalah perancangan jelas mengenai jangka masa sederhana untuk program bersubsidi dan mekanisme pemberian subsidi.

Author

Fhatihah Zakinan

View all posts

View all posts


PM diingat berhati-hati sokongan Ahli Parlimen pembangkang

CYBERJAYA : Perdana Menteri, Datuk Seri Anwar Ibrahim diingatkan supaya berhati-hati adengan sokongan yang dinyatakan beberapa Ahli Parlimen pembangkang, bagi memastikan agenda Reformasi Parlimen tidak tersasar daripada matlamat.

Ketua Pemuda UMNO, Dr Muhamad Akmal Saleh berkata, beliau melihat ikrar sokongan berkenaan sebagai satu kaedah yang terselit agenda tertentu untuk Ahli Parlimen terbabit beralih sokongan tanpa keluar daripada parti mereka.

“Apabila Akta Anti Lompat Parti dicadang untuk dikuatkuasakan dengan tujuan untuk menghalang ‘katak’ politik ‘melompat’ sesuka hati, bagi saya ia mungkin boleh menamatkan ‘drama politik’ yang berpanjangan dan wakil rakyat yang dipilih boleh memberi fokus untuk berkhidmat kepada rakyat dan parti yang mereka wakili.

“Tetapi rupa-rupanya, walaupun akta berkenaan sudah diluluskan, ‘katak-katak’ ini tetap melompat menggunakan nama yang lain, iaitu menyokong kerajaan tanpa keluar parti. Jadi, nama yang digunakan walaupun berbeza tetapi tujuannya tetap sama.

“Justeru, saya mohon PMX menilai semula mereka yang melompat ini supaya agenda Reformasi Parlimen dapat dilaksanakan dengan baik dan mencapai tujuan yang sebenarnya,” katanya dalam kenyataan pada Rabu.

Sehubungan itu, beliau yang juga Ketua UMNO Bahagian Jasin berkata, semua ahli politik khususnya Ahli Parlimen diharap menghentikan drama yang mungkin menimbulkan kegusaran dalam kalangan rakyat.

“Cukup-cukuplah dengan drama politik sebelum ini, rakyat sudah penat dan muak dengan drama politik seperti itu. Kini adalah masa untuk kita memberi fokus membantu rakyat.

“Justeru, Pemuda UMNO sangat tidak bersetuju dengan tindakan ‘katak politik’ seperti ini,” katanya.

Dr Muhamad Akmal berkata demikian mengulas tindakan empat Ahli Parlimen pembangkang yang mengisytiharkan sokongan kepada Perdana Menteri.

Mereka adalah dua Ahli Parlimen Parti Pribumi Bersatu Malaysia (Bersatu) masing-masing dari Labuan, Datuk Suhaili Abdul Rahman dan Kuala Kangsar, Datuk Iskandar Dzulkarnain Abdul Khalid, Ahli Parlimen PAS dari Gua Musang, Mohd Azizi Abu Naim dan Jeli, Zahari Kechik.

Author

Fazleen Safina Abd Jamil

View all posts

View all posts


APM tangkap ular sawa 100kg ceroboh kebun durian

MACHANG: Angkatan Pertahanan Awam Malaysia (APM) Machang mengambil masa selama 30 minit untuk menangkap seekor ular sawa batik seberat 100 kilogram (kg) yang menceroboh kebun durian di Kampung Pak Gombak, Labok di sini hari ini.

Tangkapan pukul 2.05 petang itu dilakukan susulan pihaknya menerima daripada pemilik kebun berkenaan yang melihat reptilia berkenaan sedang ‘berehat’.

Timbalan Pegawai APM Machang, Leftenan Pertahanan Awam Mohd. Fadli Hassan berkata, pihaknya mengambil masa yang agak lama sedikit susulan reptilia itu bertindak agresif semasa kerja-kerja tangkapan dijalankan.

“Sejurus kami tiba di lokasi dan pemeriksaan yang dijalankan mendapati ular tersebut sedang tidur.

“Ular sawa yang ditangkap itu akan diserahkan kepada Jabatan Perlindungan Hidupan Liar dan Taman Negara (Perhilitan),” katanya ketika ditemui pemberita di pejabat APM Machang hari ini.

Mohd. Fadli memberitahu, ular sawa itu merupakan tangkapan tersebar yang dilakukan oleh APM Machang bagi tahun ini. – Utusan

Authors

Media Variasi

View all posts

Diyana Rahip

View all posts

View all posts

View all posts


Tak sempat mabuk, lelaki kantoi curi arak kena kepung

TINDAKAN seorang lelaki yang berniat mahu mencuri sebotol minuman keras tidak kesampaian, apabila ditangkap di sebuah kedai serbaneka.

Menerusi video tular perkongsian di laman X @nanmanjoi8715, lelaki yang tidak dapat dipastikan kewarganegaraannya itu, dikepung beberapa kakitangan di premis berkenaan dan disoal siasat.

Salah seorang kakitangan mengugut untuk melaporkan perkara tersebut kepada pihak polis, sekiranya lelaki itu tidak mahu membuat pembayaran atas arak yang dicuri.

Seorang lagi kakitangan mendakwa, lelaki itu sebelum ini pernah melakukan kecurian di premis sama.

Pada hari kejadian, katanya, dia tidak sempat mahu membuat tangkapan ke atas lelaki tersebut, berikutan kesibukan melayan pelanggan dan hanya bekerja seorang diri.

Tidak dapat dipastikan masa sebenar kejadian, namun ia dipercayai berlaku di kedai serbaneka KK di Bandar Sunway, dekat Petaling Jaya, Selangor.

Setakat ini, masih belum ada kenyataan pihak berkuasa berhubung perkara itu.

Author

View all posts


KPDN pertimbang semak semula kuota import minyak masak, telur ayam

LABUAN: Kementerian Perdagangan Dalam Negeri dan Kos Sara Hidup (KPDN) mempertimbang langkah menyemak semula kuota import bagi minyak masak dan telur ayam.

Timbalan Menteri Perdagangan Dalam Negeri dan Kos Sara Hidup Fuziah Salleh berkata semakan semula itu mungkin perlu dilakukan bagi menangani isu kekurangan komoditi terbabit di pulau bebas cukai ini.

“Saya ambil maklum isu kekurangan bekalan telur, minyak masak, gula dan harga ayam lebih mahal seperti yang dibangkitkan oleh pengguna serta peniaga di sini.

“Kami boleh pertimbang untuk semak semula kuota import bagi telur ayam dan minyak masak dalam usaha membantu menyelesaikan isu kekurangan bekalan kedua-dua barangan keperluan ini,” katanya pada sidang akhbar selepas merasmikan Aduan Suri di Medan Selera Taman Kewangan di sini hari ini.

Beliau berkata, isu harga barangan yang mahal di pulau ini perlu diselesaikan kerana ia boleh membawa kepada kos sara hidup tinggi yang tidak terkawal.

“Kami akan menyemak semula Program Penyeragaman Harga memandangkan harga barangan di pulau ini boleh diseragamkan seperti di bandar lain di Sabah… kami faham perbezaan harga antaranya adalah disebabkan oleh isu logistik.

“Sebagai contoh, harga bagi ayam standard di Semenanjung ialah RM9.40 sekilogram manakala di Labuan RM12.30 sekilogram,” katanya.

Mengulas mengenai inisiatif ‘Payung Rahmah’ bagi mengurangkan kos sara hidup untuk kumpulan berpendapatan rendah (B40) dan miskin tegar, Fuziah berkata beliau menerima maklum balas yang memberangsangkan daripada pengguna mahupun peniaga.

“Setakat hari ini, kami telah mendaftarkan sejumlah 1,085 cawangan kedai makan di seluruh negara yang menawarkan Menu Rahmah termasuk 26 di Labuan,” katanya.

Beliau berkata KPDN juga akan melancarkan ‘Kafe Rahmah’ bagi meringankan beban pelajar di institusi pengajian tinggi. – BERNAMA